open-index/open-wikipedia-markdown huggingface dataset:
新作文

《**新作文**》（漢語拼音：**Xinzuowen**）為山西省太原市《新作文》雜志社所出版嘅系列學生作文選集，每個月出一本。雜志嘅口號系「我哋堅信—冇作文寫唔好嘅孩子」。

《新作文》由新作文雜志社創建於山西省太原市，為一本作文選集，所有文章來源於老師以及學生嘅投遞。新作文分成多個板塊進行歸類。新作文雜志包括：《新作文·小學123年級版》、《新作文·小學456年級版》、《新作文·初中版》、《新作文·中考在線》、《新作文·高中版》、《新作文·高考在線》以及教師刊物《新作文·小學創新作文教學》和《新作文·中學作文教學研究》。新作文也經常出版珍藏版，包括《小學版珍藏本》、《初中版珍藏本》、《高中版珍藏本》等。

## 出面網頁
* 新作文官方網站 

類:雜誌
類:太原
疏以哦

**疏以哦**，法文**Sorio，**係法國市鎮，喺上歌斯嘉。

## 睇埋
*法國嘅市鎮一覽
*上歌斯嘉嘅市鎮一覽

## 出面

* Gazetteer Entry
Agencourt

**Agencourt**係法國嘅一個市鎮，位置喺黃金丘。

## 睇埋
*法國嘅市鎮一覽
*黃金丘嘅市鎮一覽

## 連出去

* Gazetteer Entry
碑肥

**碑肥**，法文**Bévy**，係法國市鎮，喺黃金丘。

## 睇埋
*法國嘅市鎮一覽
*黃金丘嘅市鎮一覽

## 出面

* Gazetteer Entry
Épernay-sous-Gevrey

**Épernay**係法國嘅一個市鎮，位置喺黃金丘。

## 睇埋
*法國嘅市鎮一覽
*黃金丘嘅市鎮一覽

## 連出去

* Gazetteer Entry
德國電視一台

**德國電視一台**（，直譯為：第一）係德意志聯邦共和國嘅公共電視頻道，係德國公共廣播聯盟各成員電視台嘅共同體。

## 睇埋
*德國電視二台
*德國之聲

類:德國電視
類:電視頻道
德國電視二台

**德國電視二台**（，縮寫）係德國一個公共電視台，佢係歐洲最大嘅電視台之一。佢哋德國公共廣播聯盟同德國廣播電台係德國公共廣播嘅三個組成部分。

## 睇埋
*德國電視一台
*德國之聲

類:德國電視
類:雷視頻道
呂德斯維爾

**呂德斯維爾**（**Rüderswil**）係瑞士中西部一個城鎮，由伯恩州負責管轄，面積17.17平方公里，七成土地係農業用地，海拔高度655米，2011年人口2,380，人口密度每平方公里139人。
瀝源 (選區)

**瀝源**（英文：Lek Yuen，代號：R02）係沙田區議會轄下一個選區，響1994年設立，前任嘅區議員係社民連嘅岑子杰。

瀝源選區範圍係由公共屋邨為主，包括瀝源邨、豐和邨、禾輋邨協和樓、排頭村、田寮、上禾輋同埋下禾輋，而投票站就響瀝源社區會堂。
李居明

**李居明**（，原名**李康華**，）係香港風水師、佛教徒兼大戲編劇，而首席徒弟係陳志全。

## 出面網頁

* 李居明多媒體平台: 主頁
* 李居明｜DJ主持｜商業電台881903.com
* 專欄作家 | 李居明大師會客室 - 李居明 | 頭條日報
* 
* 

類:香港堪輿學家

類:香港編劇‎

類:香港商業電台節目主持

類:香港佛教徒
康華
整合開發環境

**整合開發環境**（），又叫**綜合開發環境**，係應用程式一類，特徵係設計嚟預咗俾人攞佢哋嚟開發軟件嘅。

## 基本概念
一般嚟講，IDE 會有返個圖像用家介面，將啲重要嘅資訊（例如係每個變數嘅值）清楚噉顯示嗮畀用家睇，而且基本上會有齊嗮寫程式架生嗰啲主要功能，包括 debugger、手稿語言同埋源碼編輯器... 等等，令用家有得一站式噉做嗮開發軟件要做嗰啲工作，唔使整整吓轉去第隻軟件度。

例子可以睇吓 Unity 等嘅遊戲引擎。遊戲引擎係設計嚟俾人開發電子遊戲嘅 IDE，會有齊嗮啲畀人用嚟開發遊戲用嘅配套，包括係電子遊戲成日用嗰啲聲效、圖像技術同物理模擬，而且仲會將呢啲嘢擺喺個圖像用家介面當中，（例如）隻 IDE 有若干個視窗，一個視窗顯示手上有嘅檔案、下一個視窗顯示隻遊戲個虛擬世界、下一個視窗用文字型式列出個世界有嘅物件同每件物件嘅名... 呀噉。

## 用途

## 睇埋
*遊戲引擎

## 引述
物理引擎

**物理引擎**（）係指用嚟模擬物理現象嘅電腦軟件。
## 睇埋
*牛頓力學
*遊戲物理
聲效

**聲效**（**sound effect**）係指一啲人造或者人工處理過嘅聲，用嚟喺電影、電視劇同電子遊戲等嘅媒體嗰度達到某啲藝術效果。
Unreal Engine

**Unreal Engine** 係由美國公司 Epic Games 開發嘅一款遊戲引擎。初版出喺 1998 年，開頭係設計嚟整第一人稱射擊遊戲，但係而家好多唔同嘅類型，例如隱蔽類、格鬥、角色扮演等等嘅遊戲都可以用佢嚟整。
迪亞卜

**迪亞卜**（阿拉伯文：حسان دياب、英文：Hassan Diab，）係黎巴嫩前總理，曾任黎巴嫩教育部長，未做政治人之前曾經係工程師、學者。

響2020年8月10號，因為貝魯特大爆炸而引起大規模示威，所以佢宣佈辭職，獲得總統奧恩批准，內閣隨即解散。

## 攷
壹傳媒大樓俾國安處搜查事件

**壹傳媒大樓俾國安處搜查事件**係指響2020年8月10號，香港國安處以涉嫌犯《香港國安法》為由，所採取嘅執法行動。事件惹嚟好大爭議。

響行動入面，差人一共拉咗十個人，分別係壹傳媒創辦人黎智英同埋佢兩個仔黎見恩、黎耀恩，另外仲有壹傳媒四位高層張劍虹、周達權、黃偉強同埋壹傳媒動畫公司嘅吳達光，加埋三位社運人士周庭、李宗澤、李宇軒。另外，差人仲進入將軍澳工業邨壹傳媒總部大樓搜查，惹嚟香港同國際好大爭議。

## 睇埋
*黎智英案

## 攷
沃伊斯托姆

**沃伊斯托姆**係白俄羅斯嘅城鎮，位於首都明斯克西北112公里，距離斯莫爾貢19公里，由格羅德諾州負責管轄，海拔高度160至170米，2004年人口238，居民大多信奉天主教。
吳美雲

**吳美雲**可以係：
* 吳美雲 (出版家)，「漢聲雜誌社」創辦人。
* 吳美雲 (音樂人)，讚美操創辦人。
吳美雲 (出版家)

**吳美雲**（）係臺灣出版家，創辦「漢聲雜誌社」。

## 生平
吳美雲喺美國紐約出世，係吳鐵城嘅大孫女，佢阿爸吳幼林係中央信託局嘅官員。

吳美雲喺台北美國學校畢業之後，留學美國同英國。喺俄亥俄州牛津讀西方女子學院（今日嘅邁阿密大學西部校區）嘅時候開始對編輯、出版工作產生興趣。大學三年級嗰陣，擔任校報主編。獲得傅爾布萊特計畫獎學金去英國讀研究所，主修政治戰略學。

1970年，已經有一個仔嘅吳美雲辭去原有工作。佢將屋企浴室改為暗房，喺屋企度創辦漢聲雜誌社。又搵到藝專畢業嘅黃永松同姚孟嘉合作，三個人就夾份編輯雜誌，當時佢哋先至得廿幾歲。佢同黃永松一齊去到舊書攤，研究美國《生活》、《展望》、以及《花花公子》等雜誌嘅版面編排同文章結構，發展出自己雜誌嘅風格。佢一度每日工作十四個鐘、每星期工作七日，一度因為借返嚟嘅資本用盡，幾乎無法如期出書。之後由中華航空決定每期訂購一萬本，畀旅客喺飛機上睇，《ECHO》創刊號喺1971年1月1號推出。《ECHO》係當年率先進行台灣鄉土田野調查嘅報導文學同攝影雜誌，印刷精美，憑住飛機上乘客嘅閱讀而吸引到讀者令到呢本雜誌可以全球銷售，訂戶多達三十三個國家。但係收入仍未足夠，每個合夥人根據個人專長接受其他工作嚟彌補，例如佢曾經先後為國科會編印台灣生活手冊，為觀光局製作七個中國傳統節日嘅影片。

1978年。中文漢聲雜誌面世，法國返嚟嘅奚淞加入團隊，包括之前嘅吳美雲、黃永松、姚孟嘉，漢聲四位重要人物全體成員都到齊。

1980年代，漢聲出版作品源源不絕，有《漢聲中國童話》、《漢聲小百科》、《愛的小小百科》、《精選世界兒童圖畫書》、《精選世界少年文學讀物》等。身為阿媽嘅吳美雲感嘆坊間好多西方童話書，屬於自身文化嘅兒童讀物太少，於是1981年以原創圖文推出《漢聲中國童話》，一套十二本，每日一個故事，再加上為兒童編創嘅科普同生活常識嘅《漢聲小百科》喺1984年面世，呢兩套書成為1970、1980年世代重要嘅啟蒙書，當時臺灣中產家庭經常以呢兩套書作為送畀細路嘅賀禮，重因為太多盜版書，令到吳美雲親自連同警方去捉。

漢聲全盛時期有八百個員工人，傅月庵以「一葉開五花」形容漢聲訓練出嘅人都成咗1990年代臺灣相關出版領域嘅主導力量，例如遠流台灣館、兒童館編輯基本都係嚟自漢聲。

隨住姚孟嘉離世、奚淞退休、黃永松到北京，只係剩返吳美雲獨守衰退嘅出版社。佢有過敏、血壓高、腎盂腎炎、腸潰瘍。2008年，雷曼兄弟金融海嘯爆發嘅時候，佢正病緊，未能及時搶救漢聲嘅財政。2016年5月12號朝早，喺臺北國泰醫院病逝，享年七十二歲。

## 參考

類:臺灣出版家
可用度

**可用度**（；參見 ）係用家體驗相關討論上嘅重要概念。可用度可以理解為手上個系統或者產品有幾能夠引致一個狀態，俾用家安全、有效同高效率噉用個系統做佢哋想做嘅工作，並且喺過程中享受是次體驗。工程學、設計以至人機互動等嘅領域都成日會討論可用度嘅問題：就算件產品功能再強大，如果件產品用起上嚟撈攪、令人混亂，噉用家都可能會棄用。

**易用度**就係指系統或者產品有幾容易學識點樣使用，高易用度可以減少用家出錯嘅機會，縮短學習時間。好多人都會撈亂易用度同可用度兩個概念，以為可用度就等同於件產品有幾易用。呢種諗法並唔正確：雖然可用度研究係始於易用度研究，但係到咗廿一世紀初，可用度相關嘅討論已經包涵咗多個層面，遠遠唔淨只係講易用度咁簡單。

## 基本定義

根據 ISO 9241 對可用度嘅定義：

由此可見，可用度唔單止係講緊用家用起上嚟係咪容易（易用度）仲涉及用家嘅滿意感。想像依家要整網站，個網站要稱得上係可用，佢唔淨只要操作簡單（易用）仲要（例如）夠吸引、夠美觀先至得。

實證研究表明，如果用家達唔到自己嘅目的，或者達成目的嘅過程唔夠效率、唔夠效果，或者唔夠滿意，佢哋都好大機會會去搵第啲方法嚟達成佢哋嘅目的。尤其如果講緊嘅係網站同流動應用程式等嘅產品，替代品多到撳一兩個掣就搵到。如果件產品唔夠可用，用家體驗就差，噉用家就會走去幫襯競爭對手。

## 主要元素
可用度包含多種因素。以下呢啲都係可用度研究成日提及嘅。
***成效**：講緊用家能唔能夠**準確**噉達成目標；產品嘅成效好多時取決於佢對用家提供幾多支援，例如一個理財 app 有個欄位俾用家入信用咭號碼，如果個欄位設計成只接受有效嘅號碼，就可以減少輸入錯誤嘅影響，幫助用家正確完成工作。
*效率：關乎用家能夠以幾快嘅速度達成目標；要評估效率，可以係檢視完成目標需要經過幾多個步驟，例如係要撳幾多個掣呀噉；設計師跟住就可以嘗試簡化流程，例如係加快捷鍵噉。要提升效率，設計師有需要了解用家嘅慣常操作方式，起碼要諗用家會用手機定係用鍵盤同踎士嚟操作－兩者喺設計上差天共地。
***吸引度** (暫譯) ：泛指用家用起上嚟有幾愉快同滿意；對於呢個因素嚟講，視覺上嘅美感起到重要作用，因此唔少大企業都會投放相當嘅資源落去做圖像設計；此外，設計唔只係要好睇，仲要「啱」－恰當嘅版面設計、易讀嘅字體... 等都會提升整體嘅互動體驗。例如維基百科就被指係界面好簡單，但仍然提供到良好嘅體驗，表明唔使一定要複雜先係夠吸引。亦可以睇睇投入感。
***容錯度**：如果個系統有返咁上下複雜，近乎冇可能完全杜絕錯誤，用家梗會時不時（例如）撳錯掣或者入錯密碼；不過設計可以減少錯誤發生，以及將件嘢設計成容易由錯誤中恢復正常；容錯度高嘅系統會提供「重做、復原」等嘅功能，避免用家因為操作失誤而損失重要資料，例如刪除咗物件後有得即時還原呀噉。亦可以睇睇工程學上提及嘅容錯能力。
***易學度**：指用家能夠以幾快嘅速度學識使用系統或產品；易學度嘅概念零舍常見於有關推出新功能嘅工作－每當設計師就某件產品推出新功能，原本熟悉而滿意嘅用家好可能會感到困擾或者唔舒服，甚至喺社交媒體上出現負面反應。要應對呢個問題，其中一個可能方法係逐步推行新功能，俾用家慢慢適應。
等等。

## 檢測方法

用家體驗設計等領域嘅設計師，會用可用度檢測同可用度測試等嘅方法，評估系統或產品有幾可用。

### 學習曲線

易學度可以用學習曲線嘅概念嚟想像。學習曲線係心理學同相關領域上用嚟模擬學習現象嘅數學模型：想像家陣有個人一路係噉做某件工作 T，做一段時間，正常嚟講隨住時間過去，佢喺工作 T 上嘅表現會愈嚟愈好，做得愈嚟愈熟手，並且去到某個點因為技術去到最高點而變平；設打戙嗰條軸做表現，打橫嗰條軸做時間，就可以畫出一條曲線，呢條就係佢喺工作 T 上嘅學習曲線，好似下圖噉：

用數學式嚟表達嘅話，即係好似：
:y = C_1 x^b
當中 *y* 係喺工作 T 上嘅表現，假如表現係以**犯錯次數**（或者其他失誤指標）嚟反映，個指標理論上應該會隨學習而下降，*x* 係經驗或者時間，而 C1 係指第一次用嗰陣嘅表現。最後，參數 *b*（-1 
*Finstad, K., 2010. The usability metric for user experience. *Interacting with computers*, 22(5), pp.323-327，講到用嚟量度可用度嘅量表。
*Mazumder, F. K., & Das, U. K. (2014). Usability guidelines for usable user interface (PDF). *International Journal of Research in Engineering and Technology*, 3(9), 79-82.


## 註釋

## 引述

## 外拎
* Hemingway Editor，網上有好多資源，幫人將自己寫嘅文本變得更加簡潔易讀。而要提升網站或者軟件嘅可用度，設計師好多時會用呢啲噉嘅資源，改良（例如）說明書入便嘅文句。
開箱即用

**開箱即用**（**out-of-the-box**）係軟件開發上嘅一個概念。一個開箱即用嘅功能係指隻軟件一裝咗用家就有得用嘅功能。
竇燕山

**竇燕山**又名**竇禹鈞**，係五代後晉幽州人（家下天津薊州）。佢年過四十連生五子而登科，因教子有方，成為後世佳話。喺粵語之中嘅「**老竇**」一詞，並非關於呢個故事，而係容若先生所創作。

## 睇埋
*三字經
*百家姓

## 攷
Battle Spirits

**Battle Spirits**（日文原名：**バトルスピリッツ**；官話譯名：**戰魂王**、**戰鬥之魂**）係由萬代出嘅 TCG，已經出咗53代(加埋BSC系列36代同CB系列14代，總共103代)嘅擴充卡組同55副基本卡組。
## 拎
* 首頁 | Battle Spirits咭牌戰鬥遊戲
*Battle Spirits - Bandai Hong Kong
Battle Spirits少年突破馬神

《**Battle Spirits少年突破馬神**》（日文：**バトルスピリッツ 少年突破バシン**）係一套2008年嘅日本動畫。係《Battle Spirits》系列嘅其中一套動畫。
Battle Spirits少年激霸

《**Battle Spirits少年激霸**》（日文：**バトルスピリッツ 少年激覇ダン**）係一套2009年嘅日本動畫。係《Battle Spirits》系列嘅其中一套動畫。
Battle Spirits少年勇者

《**Battle Spirits 少年勇者**》（日文：**バトルスピリッツ ブレイヴ**）係一套2010年嘅日本動畫。係《Battle Spirits》系列嘅其中一套動畫。
魚翅撈飯

**魚翅撈飯**係起源自香港嘅菜式，將魚翅羹撈落飯度食。呢種食法最先出現喺1970年代頭，有啲人炒股票賺到好多錢，為咗曬命，就諗到用呢種食法去顯示自己幾富貴。「魚翅撈飯」亦變成炫富、揮霍嘅代名詞。
吳美雲 (音樂人)

**吳美雲**（）係台灣音樂人，讚美操創辦人。曾任YAMAHA音樂教室教師八年，發行幼兒音樂教育教材創作，出版過八集音樂作品：《幼兒音樂123》，創作過幾百首兒歌。

## 生平
吳美雲係彰化花壇人，廿八歲移居台北，當時係位小學老師。公館長老教會嘅徐景民牧師，知道吳美雲好鍾意音樂，但係覺得佢學音樂進度麻麻地，因此建議佢報考台灣神學院嘅宗教音樂系。吳美雲聽咗徐牧師嘅建議之後，就辭咗小學老師嘅工作，考入台灣神學院。神學院畢業之後，佢就同老公移居美國。仔女長大之後，吳美雲返到台灣，投身長達十二年嘅兒童音樂教育工作。呢段期間吳美雲創作咗非常多嘅兒童音樂同音樂學習教材，當時有好多幼稚園都用吳美雲所寫嘅音樂教材作為佢哋嘅音樂課本。

## 創立讚美操
吳美雲係基督徒，返到台灣之後，每朝早都會去屋企附近嘅榮星花園做運動，喺嗰度有好多嘅運動團體，例如係太極拳、元極舞…等等，大概有三十幾個唔同嘅團體，每日喺公園度帶領人做運動；有三個月，吳美雲每朝都參加呢啲運動團體嘅運動。後嚟，教會嘅師母同吳美雲講，話佢哋教會嘅會友，每朝早都去公園同嗰啲運動團體做早操，但係嗰啲團體多數都係佛教或道教嘅團體，所以嗰啲會友，除咗朝早同嗰啲運動團體做運動之外，亦開始參加佢哋舉辦嘅宗教活動。嗰位師母就勸佢教會嘅會友，唔應該再去參加嗰啲民間信仰嘅活動；但係佢嘅會友回應佢話：「除非，你創立一個基督教嘅運動團體，我就唔再去。」

吳美雲聽咗教會師母講嘅嘢之後，亦都覺得自己呢三個月以嚟所參加嘅運動團體，多數都係其他宗教嘅運動團體。因此吳美雲就向神祈禱話：「神阿！求祢畀我自己創作一個屬於祢嘅運動團體。」就係噉樣，吳美雲開始用聖經嘅話語寫成詩歌、設計動作，創作出一套能夠既可以做運動、亦可以敬拜神嘅讚美操。

2002年2月吳美雲開始喺榮星花園帶領教會裏面好多嘅會友，以佢所創作嘅讚美操做運動；吳美雲亦出錢製作音樂DVD，出版第一集嘅讚美操教學光碟。吳美雲期望以讚美操所使用嘅《聖經》經文，加上優美嘅旋律，配合為健康運動而設計嘅肢體動作，令到更多人能夠聽到福音，並進一步成為兼顧基督教信仰同健康生活嘅全民運動，吳美雲就係噉樣創立咗屬於基督教嘅讚美操。

## 參考
共同方法變異

**共同方法變異**（**common-method variance**）喺統計學上係指因為量度方法而起嘅變異數－想量度嘅變數會有一個（研究者想靠量度估計嘅）概率分佈，但實際量度到嘅數值嘅分佈可能同呢個真實分佈唔同，而呢個差異係因為量度架生嘅特性而起嘅。

## 攷
浪漫音謀

《**浪漫音謀**》（韓文：**너의 노래를 들려줘**）係韓國KBS喺2019年開始播嘅連續劇，主角係延宇振、金世正、宋再臨、朴芝妍。

## 卡士
*延宇振 -	張允	
*金世正 - 	洪怡英	
*宋再臨 -	南柱莞	
*朴芝妍 -	河恩珠

## 拎
*韓國KBS官方網站
*浪漫音謀-NAVER
奇蹟拍檔

《**奇蹟拍檔**》（，韓文：**스토브리그**）係韓國SBS喺2019年開始播嘅連續劇，主角係南宮珉、朴恩斌。

## 卡士
*南宮珉 -	白承洙
*朴恩斌 -	李世英

## 拎
*韓國SBS官方網站
政壇欺望

《**政壇欺望**》（，韓文：**국민 여러분!**）係韓國KBS2喺2019年開始播嘅連續劇，主角係崔始源、李宥英、金玟廷。

## 卡士
*崔始源 -	楊正國	
*李宥英 -	金美英	
*金玟廷 -	樸厚子

## 拎
*韓國KBS官方網站
*各位國民 NAVER
誘情嫉妒

《**誘情嫉妒**》（，韓文：**당신은 너무합니다**）係韓國MBC喺2019年開始播嘅連續劇，主角係嚴正化、具惠善、張熙軫。

## 卡士
*嚴正化 - 劉智娜 （粵配：陸惠玲）	
*具惠善、張熙軫 - 丁海棠 （粵配：鄭麗麗）
*姜泰伍 - 李慶守（粵配：張方正）

## 拎
*韓國MBC官方網站
守護波士

《**守護波士**》（，韓文：**보스를 지켜라**）係韓國SBS喺2011年播嘅連續劇，主角係崔江姬、地成、金在中、王智慧。

## 卡士

## 拎
*韓國SBS官方網站
*香港有線電視官方網站
*香港無綫電視官方網站
同居家事

《**同居家事**》（，韓文：**우리 갑순이**）係韓國SBS喺2016年開始播嘅連續劇，主角係金素恩、宋再臨、裕善、金奎吏。

## 卡士
*金素恩 - 申佳純
*宋再臨 - 許甲竇
*裕善 - 申美純
*金奎吏 - 許多海

## 拎
*韓國SBS官方網站
謝恩靈

**謝恩靈**（，），係香港女藝人，《2020年度香港小姐競選》候選佳麗，之前係一位中學畢業生，而家係TVB女藝員。

## 生平履歷
2002年，謝恩靈喺香港出世，佢係2020年香港中學文憑考試考生，曾經喺和富慈善基金李宗德小學同保良局百周年李兆忠中學讀過書，在學期間曾經參與過中學舞蹈隊，並且喺2017年至2019年連續三屆香港學校舞蹈節中攞到中學組爵士舞同埋街舞組別甲級獎，之後又喺2014年參與過中英劇團嘅社區外展計劃「元朗天水圍音樂劇團」，同年8月參與咗《999惑星》音樂劇演出。

2020年參與該年度《香港小姐競選》，最終落選後加入無綫電視。

## 參考

## 出面網頁
* 
* 2020香港小姐競選 - 9號　謝恩靈 Rosanna Tse - 佳麗檔案 - tvb.com
貪心演算法

**貪心演算法**（）係演算法嘅一類，指個演算法喺每一步都會跟從能夠令嗰一步嘅效率最大化嘅啟發法。

## 睇埋
*窮舉演算法
工程數學

**工程數學**（**engineering mathematics**）係應用數學嘅一個子領域，探討工程學同工業當中會用到嘅數學模型。
中環 (選區)

**中環**（英文:Chung Wan，代號A01）係中西區區議會轄下一個選區，響1982年設立，依家嘅區議員係民主黨嘅許智峯。

## 歷屆選舉結果

分類:中西區區議會選區
大食葉瓢蟲

**大食葉瓢蟲**（**Large Leaf-eating Ladybird**；學名：*Papuaepilachna guttatopustulata*）係一種會食植物嘅葉嘅瓢蟲品種。
饑荒

**饑荒**（）係指嘢食供應嚴重不足嘅情況，可以由打仗等嘅因素引起。

## 睇埋
*畀佢哋食蛋糕囉
*《漢蘇同歌麗萄》
波紋瓢蟲

**波紋瓢蟲**（**transverse ladybird**；學名：*Coccinella transversalis*）係一種瓢蟲，特徵係背脊有波浪形嘅條紋。
十二點瓢蟲

**十二點瓢蟲**（**twelve-spotted ladybird**；學名：*Psyllobora vigintimaculata*）係一種瓢蟲。
可延伸度

**可延伸度**（**extensibility**）喺軟件工程上係指一隻電腦軟件做到能夠喺出咗街之後容易加入新功能，而且加新功能嗰陣唔會搞到程式出錯。
稀有七星瓢蟲

**稀有七星瓢蟲**（**scarce seven-spotted ladybird**；學名：*Coccinella magnifica*）係一種瓢蟲。
神盾局特工

《**神盾局特工**》（，英文：**Agents of S.H.I.E.L.D**）係一套2013年嘅美國電視劇，主角係Clark Gregg、Ming-Na Wen、Brett Dalton同Chloe Bennet。

## 卡士
*Clark Gregg - 菲爾寇森（粵語配音：楊耀泰）
*Ming-Na Wen - Melinda May（粵語配音：姜嘉蕾）
*Brett Dalton - Grant Ward（粵語配音：蔡忠衛）
*Chloe Bennet - Daisy "Skye" Johnson（粵語配音：鄭家蕙）

## 拎
*
*
黃膊頭瓢蟲

**黃膊頭瓢蟲**（**yellow-shouldered ladybird**；學名：*Apolinus lividigaster*）係一種瓢蟲，特徵係頭對上有一笪黃色。
廿二點瓢蟲

**廿二點瓢蟲**（**22-spotted ladybird**；學名：*Psyllobora vigintiduopunctata*）係一種瓢蟲，特徵係背脊黃色同有廿二粒斑點。
菲爾寇森

**菲爾寇森**（，英文：Phillip "Phil" Coulson）係驚奇漫畫同埋旗下電影嘅角色。佢係神盾局嘅一個資深特工。

## 睇埋
### 電影
*《鐵甲奇俠》（2008）
*《鐵甲奇俠2》（2010）
*《雷神奇俠》（2011）
*《復仇者聯盟》（2012）
*《Marvel隊長》（2019）
### 電視劇
*《神盾局特工》
### 動畫
*《終極蜘蛛俠》
### 遊戲
*《漫威：未來之戰》
*《漫威英雄 Online》
佐斯韋頓

**佐斯韋頓**（，，）係個美國作家、導演同監製，喺紐約度出世。佢嘅代表作有《魔法奇兵》（Buffy the Vampire Slayer）、《夜行天使》（Angel）同《螢火蟲》（Firefly）等等。

## 出名嘅作品一覽
### 電影
*《殭屍終結者》（1992）-編劇
*《生死時速》（1994）-聯合編劇
*《反斗奇兵》（1995）-聯合編劇
*《異形4：浴火重生》（1997）-編劇
*《宇宙奇艦泰坦號》（2000）-聯合編劇
*《星空反擊戰》（2005）-編劇、導演
*《屍營旅舍》（2012）-聯合編劇、監製
*《復仇者聯盟》（2012）-編劇、導演
*《無事生非》（2012）-編劇、導演、監製
*《在你眼中的世界》（2014）-編劇
*《復仇者聯盟2：奧創紀元》（2015）-編劇、導演
*《正義聯盟》（2017）-聯合編劇、代理導演

### 電視劇
*《魔法奇兵》（1997-2003）-執行監製、編劇、導演
*《夜行天使》（1999-2004）-執行監製、編劇、導演
*《螢火蟲》（2002）-執行監製、編劇、導演
*《玩偶特工》（2009-2010）-執行監製、編劇、導演
*《神盾局特工》（2013-2020）-執行監製、編劇、導演

## 拎

*
*
宇宙奇艦泰坦號

《**宇宙奇艦泰坦號**》（，英文：**Titan A.E.**）係一套喺2000年上畫嘅美國動畫片。

## 拎
*
*
*
*
*
*
星空反擊戰

《**星空反擊戰**》（，英文：*Serenity*）係一套喺2005年上畫嘅美國科幻片，由佐斯韋頓自編自導，係佢第一次做導演。呢套電影亦係佐斯韋頓嘅2002年霍士電視劇《螢火蟲》嘅續集。主角係、、、、切華度艾席霍。

## 演員

*  飾演 船長
*  飾演 Zoë Alleyne Washburne
*  飾演 Hoban "Wash" Washburne
*  飾演 Inara Serra
*  飾演 Jayne Cobb
*  飾演 Kaywinnet Lee "Kaylee" Frye
*  飾演 Simon Tam
*  飾演 
*  飾演 
*  飾演 Mr. Universe
* 切華度艾席霍 飾演 密探
*  飾演 Dr. Mathias
* 莎拉寶森 飾演 Dr. Caron
* Yan Feldman 飾演 Mingo
* Rafael Feldman 飾演 Fanty

## 拎
* 
* 《星空反擊戰》電影官方網站
* 《星空反擊戰》澳洲官方網站
* 《螢火蟲》維基網
螢火蟲 (美劇)

《**螢火蟲**》（英文：Firefly）係套美國科幻電視劇，2002年9月20號喺美國同加拿大首播，呢套劇由佐斯韋頓自製自編自導。
魔法奇兵

《**魔法奇兵**》（，英文：**Buffy the Vampire Slayer **）係一套1997年嘅美國電視劇，由佐斯韋頓執導，Sarah Michelle Gellar、Nicholas Brendon同Alyson Hannigan做主角。

## 拎
* ''20th Century Fox'' — ''Buffy'' section
* ''All Things Philosophical on Buffy the Vampire Slayer''
* ''Buffyverse Dialogue Database''
* ''Buffyworld.com'' 
* ''Slayage.tv'' - Buffy academic essays
* ''Whedonesque.com''
* ''Whedon.info''
* ''WhedonCast''
* ''Stakes and Salvation: a Buffyverse Encyclopedia''
* ''WhedonWiki.com''
暗黑天使

《**暗黑天使**》（，英文：**Angel**）係一套1999年嘅美國電視劇，主角係David Boreanaz、Charisma Carpenter同Glenn Quinn。

## 拎

* 
* 
* ''Buffyverse Wiki''&nbsp;- an external wiki at Fandom.com
天眼狙擊

《**天眼狙擊**》（，英文：**Eye in the Sky**）係一套喺2015年上畫嘅英國驚悚片，由基雲活執導，主角係海倫美蘭、亞倫保羅、阿倫烈卡文同巴哈亞迪。

## 卡士
*海倫美蘭
*亞倫保羅
*阿倫烈卡文
*巴哈亞迪

## 拎
* 
*
巴哈亞迪

**巴哈亞迪**（，，）係個索馬里裔美國男演員，喺摩加迪沙度出世。佢喺2013年出道，代表作有《盜海狙擊》。

## 拎

*
真心無戾

《**真心無戾**》（，英文：**Tsotsi**）係一套喺2005年上畫嘅南非電影，由基雲活執導。

## 拎
* 
* 
* Channel 4 interview with actor/kwaito star, Zola
* Interview with Tsotsi composers Paul Hepker and Mark Kilian
* Review by Markus Scheuermaier from Harvard University
法司華古薩

**法司華古薩**（，，）係個法國男演員，喺巴黎出世。佢喺1976年出道，代表作有《閃亮人生》。

## 拎

*
奧馬司

**奧馬司**（，，）係個塞內加爾裔法國男演員，喺特拉普出世。佢喺2000年出道，代表作有《閃亮人生》。

## 拎
*
閃亮人生

**閃亮人生**可以指緊：

* 閃亮人生 (2011年電影)，法國電影。
* 閃亮人生 (2019年電影)，美國電影。
閃亮人生 (2019年電影)

《**閃亮人生**》（，英文：**The Upside**）係一套喺2019年上畫嘅美國電影，由尼爾柏格執導，奇雲哈特同拜仁鈞士頓做主角。

## 卡士
*奇雲哈特 演 Dell Scott
*拜仁鈞士頓 演 Phillip Lacasse
*妮歌潔曼 演 Yvonne Pendleton

## 拎
* 
* 
* 
* 
*
真人Show

《**真人Show**》（，英文：**The Truman Show**）係一套喺1998年上畫嘅美國科幻喜劇片，由彼得威爾執導，主角係占基利、羅娜蓮妮同艾哈里斯。

## 卡士
*占基利 - Truman Burbank（「真人Show」主角）
*羅娜蓮妮 - Hanna Gill（Truman老婆）
*艾哈里斯 - Christof（「真人Show」製作人）

## 拎
* 
*
馬修麥康納希

**馬修麥康納希**（，，）係個美國男演員，喺美國德州度出世，佢喺1991年出道，而家嘅老婆係Camila Alves。2013年憑住《續命梟雄》攞到奧斯卡金像獎最佳男主角。

## 拎

* 
* 
*  
*
閃亮人生 (2011年電影)

《**閃亮人生**》（，法文：**Les Intouchables**）係一套喺2011年上畫嘅法國電影，由Olivier Nakache & Éric Toledano執導，法司華古薩同奧馬司做主角。

## 卡士
*法司華古薩 演 Philippe
*奧馬司 演 Driss

## 拎
* 
* [''Intouchables'' at [AlloCiné] (French)]
* 
*
協方差

**協方差**（**covariance**）係統計學上嘅一個概念。兩個變數之間嘅協方差係指以下嘅數值：
:\operatorname{cov}(X, Y) = \operatorname{E}{\big[(X - \operatorname{E}[X])(Y - \operatorname{E}[Y])\big]}，當中
*\operatorname{cov}(X, Y) 係 x 同 y 呢兩個變數之間嘅協方差；
*X 係第 i 個個案嘅 x 數值；
*Y 係第 i 個個案嘅 y 數值；
*\operatorname{E}[X] 係啲個案喺 x 上嘅平均值；
*\operatorname{E}[Y] 係啲個案喺 y 上嘅平均值。
伍佰

**伍佰**（，，拼音：Wu Bai；）原名**吳俊霖**（），臺灣男歌手、男演員同埋唱片製作人。祖籍嘉義蒜頭，喺台北出世。

## 廣告代言
*黑松沙士
*臺灣啤酒
*Uber Eats

## 睇埋
* 想見你

## 攷

## 拎

* 伍佰官方網站
* 
* 
* 
* 
* 
* 
* 
*
獨立電視台

**獨立電視台**(英文：**ITV**，英國全國(蘇格蘭除外)嘅主頻道名稱為**ITV1**)同**STV**(**蘇格蘭電視台**)嘅簡稱)係英國獨立電視台嘅旗艦電視頻道(法律上叫做3號台)，喺1955年9月22日開播，經過多次嘅專營權變遷、收購同合併，而家由獨立電視台公司旗下ITV廣播有限公司同STV集團嘅STV中央同北部營運。英國電視頻道編號係3。獨立電視台最主要嘅電視頻道獨立電視台同其他跨區域嘅電視頻道名都係ITV1(除咗蘇格蘭)。而家，大多數ITV跨區專營權公司(除咗STV中央同北部)喺英國公司註冊處上叫做休眠公司。

## 獨立電視台營運商一覽
## 獨立電視台公司
*ITV1國界(ITV1 Border)(前身係國界電視)
*ITV1格拉納達(ITV1 Granada)(前身係格拉納達電視)
*ITV1泰恩提茲(ITV1 Tyne Tees)(前身係泰恩提茲電視同3號台東北-Channel 3 North East)
*ITV1約克郡(ITV1 Yorkshire)(前身係約克郡電視)
*ITV1中部(ITV1 Central)(前身係聯合電視-ATV、中部獨立電視、卡爾頓中部、ITV1卡爾頓-中部英格蘭同ITV1中部英格蘭)
*ITV1盎格利亞(ITV1 Anglia)(前身係盎格利亞電視)
*ITV1倫敦(ITV London)(前身係聯合電視倫敦、泰唔士電視、卡爾頓電視同倫敦周末電視)
*ITV1子午線(ITV1 Meridian)(前身係子午線廣播/子午線電視)
*ITV1海峽電視(ITV1 Channel Television)(2011年前冇ITV1名)
*ITV1西部鄉村(ITV1 West Country)(前身係夏力電視-Harlech Television、HTV西部、西部電視、卡爾頓西部同ITV1西部)
*ITV1威爾斯(ITV1 Cymru Wales)(前身係夏力電視-Harlech Television、HTV威爾斯-HTV Wales同ITV1威爾斯-ITV1 Wales)
*UTV電視台(UTV)(前稱阿爾斯特電視-Ulster Television)(用ITV1台徽)
## ITV數碼頻道有限公司
*ITV2(第二台)
*ITV3(第三台)
*ITV4(第四台)
*ITVBe(女性台)
*CITV(Children's ITV嘅簡寫)，ITV2嘅兒童早晨節目專區，專門播卡通同兒童真人騷節目

## STV集團
*蘇格蘭電視(而家在法律上叫做STV中央)
*格蘭扁電視(而家在法律上叫做STV北部)
https://www.itv.com
https://www.itvplc.com
https://www.stv.tv
https://www.stvplc.tv
莫沙河

**莫沙河**係俄羅斯一條河，奧卡河嘅支流，河道全長656公里，流域面積51,000平方公里，從發源地奔薩州向西轉北流，最後注入奧卡河，河流喺11月至4月結冰。
農夫車

**農夫車**（）係貨車嘅一種，引擎喺駕駛室前方車頭個位。譬如豐田Hilux同埋日產Datsun Truck、五十鈴D-Max、三菱L200等等，佢哋仲搭埋四輪驅動（4-Wheel Drive，簡稱4WD）加強性能，喺北美、東南亞同大洋洲都好受歡迎。

## 出面網頁
*四驅車專門店 S & P 4X4 LTD
Corlay

**Corlay**係法國嘅一個市鎮，位置喺阿摩爾濱海。

## 睇埋
*法國嘅市鎮一覽
*阿摩爾濱海嘅市鎮一覽

## 連出去

* Gazetteer Entry
基利仁

**基利仁**，法文**Kerien**，係法國市鎮，喺阿摩爾濱海。

## 睇埋
*法國嘅市鎮一覽
*阿摩爾濱海嘅市鎮一覽

## 出面

* Gazetteer Entry
Maël-Carhaix

**Évran**係法國嘅一個市鎮，位置喺阿摩爾濱海。

## 睇埋
*法國嘅市鎮一覽
*阿摩爾濱海嘅市鎮一覽

## 連出去

* Gazetteer Entry
鍾瀚德

**鍾瀚德**（），原名**鍾健國**（），係香港工業家，創立「瀚德集團」，湖南寧鄉人。

## 生平
鍾瀚德喺湖南寧鄉出世，早年喺中國人民解放軍服役。後來投身商界，1990年代喺香港創辦瀚德集團，從事金融投資、資源開發等業務，旗下企業同項目遍及全球。佢長期資助教育、科研事業，係鍾瀚德基金會同周光召基金會嘅創辦人，並曾任香港大學基金會榮譽會長，香港大學、諾丁漢大學、東北大學校董。佢亦係香港湖南商會創會會長，湖南省政協常委，並先後獲頒授香港大學名譽大學院士（2006年）、諾丁漢大學榮譽法學博士（2008年）、北京師範大學名譽博士（2016年）。

## 攷

類:工業家
類:香港大學名譽大學院士‎
類:中國軍人
類:湖南人
瀚德
搜尋演算法

**搜尋演算法**（），又或者叫**檢索演算法**，係指用嚟由數據結構當中搵出目標數據嘅演算法。廿一世紀嘅電腦科學界有多種搜尋演算法可以用，而每種都有優缺點。

## 窮舉搜尋

窮舉搜尋係最原始嗰種搜尋演算法，指將手上嘅數據（事先以某啲方式排好咗）逐個逐個耖，一路耖到搵到想要嗰個為止。例如手上有一列以隨機次序排嘅數字，用家想要由呢個數列當中最大嗰個出嚟，用窮舉搜尋嘅話，睇嗰個人就要睇嗮個數列當中嘅每個數字，再俾出最大嗰個出嚟；呢段簡單嘅演算法用粵文寫出嚟嘅話會係：
#如果個列入面冇數字，噉就唔會有「最大嗰個數」。
#先假定個列入面第一個數字係最大嗰個。
#逐個逐個噉去睇個列入面啲數字，如果撞到個數字大過而家手上嗰個「最大數字」嘅話，將新撞到呢個數字設做「最大數字」。
#如果睇勻嗮個列入面啲數字嘅話，將手上嗰個「最大數字」交出嚟做答案。

上述呢個演算法用比較形式些少嘅虛擬碼寫出嚟嘅話會係噉：

```c++
// Input: A list of numbers L.
// Output: The largest number in the list L.
if L.size = 0 return null;
largest ← L[0];
for each item in L, do
   if item > largest, then
      largest ← item;
   return largest;

// 當中 "←" 代表指定敘述－「A ← B」即係將 A 嘅數值設做 B；
// 而 "return X" 會終止個演算法，並且將 X 嘅數值攞嚟做輸出。
```


廿一世紀嘅研究者一般都會嫌呢個演算法唔夠好，原因係呢個演算法喺最壞情況（worst-case）嗰陣要睇嗮成個列先至搞得掂，所以又有人諗咗第啲演算法出嚟做呢樣工作－而呢啲新演算法好多時都曉淨係睇個數字列嘅一小部份就經已搵得出想要嗰個數字。

## 對分檢索

對分檢索係用嚟由一個預先排好咗次序（睇排序演算法）嘅數列嗰度搵某一個特定數字出嚟嘅演算法。對分檢索嘅做法係首先將行資料拆做兩橛，再睇吓中間嗰個數係咪等如要搵嗰個數（目標），假如個數列係預先由細到大排好咗嘅話，噉就意味一樣嘢：如果數列中間嗰個數大過個目標，噉個目標實係喺中間個數前面，而如果數列中間嗰個數細過個目標，噉個目標實係喺中間個數後面，跟手段演算法就可以再重複呢個程序，將個搜索範圍縮細，最後搵到個目標嘅數字（假如個目標真係存在喺嗰行數列入面嘅話）。好似係以下呢段虛擬碼噉：

```c++
function binary_search(A, n, T):
    L := 0 // 設個數做「左邊界」
    R := n &minus; 1 // 設個數做「右邊界」
    while L <= R:
        m := floor((L + R) / 2) // 將由 L 至 R 嗰段嘢砍兩橛，m 設做中間位
            if A[m] < T: // 如果第 m 個數細過目標（T）嘅話，即係話個目標應該喺第 m 個數後面。 
                L := m + 1
            else if A[m] > T: // 如果第 m 個數細過目標（T）嘅話，即係話個目標應該喺第 m 個數前面。 
                R := m - 1
            else:
                return m // 如果第 m 個數等如目標嘅話，就將嗰個數做輸出。
        return unsuccessful
```


對分檢索平均會快過「吓吓都將數列入面嘅數逐個逐個睇一次」嘅窮舉搜尋：喺最壞情況下，想搵嗰個數會係個數列嘅第一個或者最尾嗰個，而喺呢個情況下，用對分檢索嚟做搜尋要做 O(\log_2n) 咁多次比較（當中 n 係「個數列入面有幾多個數字」），而「吓吓將數列入面逐個逐個睇一次」喺最壞情況之下就要做 n 次比較，O(\log_2n) 數值永遠細過 n 。「由一個數列當中搵一個特定數字出嚟」係電腦好常要做嘅基本作業，如果（例如）喺一個程式當中部電腦要做呢個作業 100 次嘅話，噉一個用對分檢索嘅程式基本上實會快一截，所以編程員多數會比較鍾意用對分檢索。

## 局部搜尋

## 睇埋
*電腦編程
*運算複雜度理論
*蒙地卡羅樹搜尋

## 註釋

## 引咗
先入先出演算法

**先入先出**（**first-in-first-out**，**FIFO**）喺電算上係指「處理咗時間上最先嘅數據」嘅數據處理法。
堆疊

**堆疊**（）係一種數據結構，淨係俾包含數據由其中一端離開，即係跟**後入先出**（**last-in-first-out**，**LIFO**）嘅原則行事。
樹狀圖

喺圖論上，一幅**樹狀圖**（）係指一幅無向圖，是但攞兩個點，佢哋之間有頂櫳有一條路徑，或者等價噉講，樹狀圖係一幅連通無環無向圖（connected undirected acyclic graph）。一幅**樹林圖**（**forest**）就係指一幅無向圖，是但攞兩個點，佢哋之間有最多一條路徑（可以無），或者等價噉講，樹林圖係一幅無環無向圖，又或者係一堆樹狀圖嘅互斥併圖。

## 睇埋
*決策樹
*句法樹
*樹狀數據
龍安寺

**龍安寺**（平假名：**りょうあんじ**；日羅：**ryōan-ji**）係日本京都市右京區臨濟宗妙心寺派嘅寺院。
華頂博信

**華頂博信**（，），前日本皇室成員，華頂家當主，老豆係伏見宮博恭王，同時係海軍軍人同埋貴族院議員，最高階位係海軍勲一等大佐。響未皇籍脫離之前，尊稱**伏見宮博信王**。

## 經歷
博信係響1905年出世，老豆係博恭，有兩個大佬（分別係博義王同埋博忠王）。響1925年入讀海軍兵學校，同年做咗海軍少尉候補生同埋「磐手」成員之一，響1926年12月升上做海軍少尉同埋畀人派去做山城號戰艦船員之一，後嚟響1939年畢業。

響1926年，博信王獲頒勲一等旭日桐花大綬章，響同年12月皇籍脫離，改封為侯爵，列入華族，唔再係皇室成員。同時，佢繼承華頂宮當主一位，接替因腦膜炎而過身嘅二佬博忠王，佢仲改名叫**華頂博信**。同月13號，華頂博信同閑院宮載仁親王第五個女華子女王結婚。

1932年，就任愛宕號重巡洋艦分隊長，之後分別做曙水雷長、漣水雷長同埋軍令部員。響1935年，佢以候爵嘅身份做貴族院議員。

響1939年，佢擔任海軍大學校教官，響1945年畀人調去海軍水雷學校做教官，同月升上做中佐。同年9月升上做大佐，同年11月畀人調去予備役（即在鄉軍人，入得予備役嘅軍人差唔多都準備退役）。

1946年，老豆博恭過身，同年4月博信佢辭任貴族院議員。響1951年，博信正式同華子離婚，係日本皇室第一個離婚嘅人。呢件事響日本引起好大騷動，同時影響埋華子嘅大佬春仁。響1953年，博信同早川ルース壽美子再婚。

響1970年博信過身，終年六十五歲。死後由大仔華頂博道繼任當主一位，不過呢個時候華頂宮已經唔係皇室宮家，只係一個虛銜，所以博信係華頂宮最後一任實際當主。

## 屋企
第一任老婆：華子女王

第二任老婆：早川ルース壽美子

* 大仔：華頂博道
** 孫：華頂尚隆（尚隆仲係日本映畫製作者聯盟事務局次長）
* 細仔：伏見博孝（後嚟做咗伏見博英養仔）
*女：松岡治子
## 拎
樂齡不悶場

《**樂齡不悶場**》（***Ever Green Ever Young***）係香港電視娛樂製作嘅長者資訊節目，由練美娟、黃偉明、陳詠寰主持，2020年8月15號到10月31號禮拜六08:00-08:30喺ViuTV播，總共12集。每集節目都會介紹各種長者護理活動。

## 每集一覽

## 出面網頁
*ViuTV：樂齡不悶場
帶你到主場

《**帶你到主場**》（），係香港電視娛樂製作嘅遊埠節目，由灰熊、馬志威同埋微辣旗下嘅葉佩男、葉思男主持。2020年8月16號到10月18號，逢禮拜日20:00至20:30，喺ViuTV播映。每集節目都會帶觀眾去睇英超同蘇超球會嘅主場。

## 每集一覽

## 出面網頁
*ViuTV：帶你到主場
拉

**拉**（，**Ra**，古埃及文： rꜥ）係古埃及嘅太陽神、秩序神、國王同天空之神。而家嘅人都認為拉統治住被創造世界嘅所有嘢：天空，地球同地底世界。拉通常畀人描繪做獵鷹，而且同天空之神荷魯斯有一樣嘅特徵。

## 睇埋
*埃及神話
*聖甲蟲
舒 (神)

**舒**（，**Shu**）係古埃及嘅大氣之神同空氣之神。佢屬於赫里奧波里斯嘅九柱神之一。

## 睇埋
*埃及神話
生化武器

**生化武器**可以係：

*科學劃分計，係一類化學武器
*喺學術界之外，爾個辭好多時係用來表示生物武器加上化學武器
阿肯那頓

**阿肯那頓**（，**Akhenaten**，古埃及文： ꜣḫ-n-jtn）係古埃及第十八王朝嘅法老。

## 拎
* Akhenaten and the Hymn to the Aten
* A more detailed profile of him
* A profile discussing his familial relations
* The Great Hymn to the Aten
* A Re-examination of the Long Coregency from the Tomb of Kheruef by Peter Dorman
希里奧波里斯

**希里奧波里斯**（，）係喺埃及嘅一笪地方。亦係古希臘人對古埃及城市**昂**嘅嗌法，意思即係「希路斯城」。呢座城係埃及第十三省省會，佢喺古埃及宗教嗰度有好緊要嘅作用。

## 睇埋
*埃及神話
泰芙勒

**泰芙勒**（，**Tefnut**，古埃及文：tfnwt）係古埃及嘅潮濕女神，生育之神，亦係希利奧波里斯城嘅九柱神之一。

## 睇埋
*埃及神話
勒

**勒**（，**Nut**，古埃及文：Nwt）係古埃及嘅夜空同星之神。佢係舒同泰芙勒個囡，亦係九柱神之一。

## 睇埋
*埃及神話
九柱神

**九柱神**（，希臘文：Ἐννεάς，聖書體：R8-R8-R8 ! R8-R8-R8 ! R8-R8-R8）係古埃及太陽神嘅崇拜地希里奧波里斯（Heliopolis）受到崇拜嘅九個神，係埃及神話入面九個最緊要嘅神。

## 一覽
* 拉（Ra）
* 舒（Shu）
* 泰芙勒（Tefnut）
* 甲（Geb）
* 勒（Nut）
* 歐西里斯（Osiris）
* 伊西斯（Isis）
* 西特（Seth）
* 納芙蒂斯（Nephthys）

## 睇埋
*埃及神話
甲 (神)

**甲**（，**Geb**，聖書體： G39-b-A40）係古埃及嘅大地之神同生育之神，舒同泰芙勒個仔，亦係九柱神之一。

## 睇埋
*埃及神話
歐西里斯

** 歐西里斯**（，**Osiris**，聖書體： Q1:D4-A40）係古埃及神話入面嘅冥王，亦係九柱神之一，係古埃及最重要嘅神之一。佢係一位反覆重生嘅神，而佢身上嘅綠色皮膚就有咁嘅意思。

## 睇埋
*埃及神話
伊西斯

**伊西斯**（，**Isis**，聖書體：st-t:H8-B1-）係古埃及嘅守護神，亦係九柱神之一。

## 睇埋
*埃及神話
西特

**西特**（，**Seth**，聖書體：sw-W-t:x-E20-A40）係古埃及嘅力量之神，戰神，風暴之神，沙漠之神同外陸之神。佢係蓋布同勒個仔，納芙蒂斯個老公，係九柱神之一。

## 睇埋
*埃及神話
納芙蒂斯

**納芙蒂斯**（，**Nephthys**，聖書體：O9 t:H8）係古埃及神話入面過咗身嘅人嘅守護神。佢亦係九柱神之一。

## 睇埋
*埃及神話
利芙

**利芙**（，**Neith**，聖書體：n:t R25 B1）係古埃及神話嘅戰爭、打獵、編織同智慧女神。

## 睇埋
*埃及神話
阿蒙

**阿蒙**（，**Amun**，聖書體：i-mn:n-C12）係古埃及嘅八元神（Ogdoad）之一，佢老婆係沒。

## 睇埋
*埃及神話
沒

**沒**（，**Mut**，聖書體：G14-t:H8-B1）係古埃及神話嘅女神，阿蒙個老婆，佢生咗個仔叫孔蘇。

## 睇埋
*埃及神話
孔蘇

**孔蘇**（，**Khonsu**，聖書體：Aa1:N35-M23-G43）係古埃及嘅月神，亦係光同夜晚之神，阿蒙同姆特個仔。喺考姆翁布嘅民眾就相信佢係索貝克同哈托爾個仔。

孔蘇嘅形象通常係側頭部留象徵孩童身份嘅捲髮、身纏紗布嘅木乃伊裝扮，佢係上埃及第四省省府底比斯嘅神祇，古埃及人奉佢為月亮嘅化身。

由於孔蘇個名嘅讀音同古埃及語中「胎盤」嘅發音好似，所以古埃及人就對呢位神祗同胎盤產生咗聯想。

後嚟，孔蘇甚至被視為法老王生母體內嘅胎盤，係法老嘅孖生兄弟。前述嘅諸多因素亦都令孔蘇獲得「人類之長」、「審判眾神嘅世襲王子」嘅稱號，並躋身埃及重要神明嘅行列。

## 其他方面
即使孔蘇身為橫渡天空嘅月亮之神，但根據資料文獻嘅記載，孔蘇亦有極為殘暴嗜血嘅一面。孔蘇會獵殺人類作為獻畀已故國王嘅供物，自己仲會食獵物嘅血肉。

由於弦月喺古埃及社會裡係鐮刀與刀刃嘅象徵，據傳康士以佢嘅象徵物弦月作為武器。此外，古埃及人相信月亮嘅盈缺會對人體造成影響，因此月神亦都係可以造成疾病嘅神明，但相對孔蘇可以驅除疾病，仲可以驅退惡靈。

後嚟孔蘇又同圖特結合成為「瑪亞特嘅書記」，負責幫助升天嘅靈魂，公正咁對待所有人。

## 信仰
孔蘇嘅信仰起源於底比斯，主要嘅信仰地區就喺以底比斯為中心嘅上埃及地區。

同赫利奧波利斯諸神相比，孔蘇都算係一個幾後生嘅神祇。佢嘅信仰直到埃及定都底比斯嘅中王國時代（西元前2055~1650年）至新王國時代（西元前1550~1069年）呢段時間，先至有啲規模。

另外，有民眾將孔蘇奉為驅病神祭祀。拉美西斯二世（西元前1303~1213年）所造嘅「本塔利什碑」當中就有記載，呢位法老曾經向孔蘇祈求佢嘅公主能夠痊癒，並將孔蘇嘅神像送俾敘利亞國王。

## 流行文化
*孔蘇喺驚奇漫畫改編嘅影集月光騎士（moon knight）出現，佢以復活為條件，要求主角馬克·史貝特（Marc Spector）成為佢嘅代理人。

## 睇埋
*埃及神話
荷魯斯嘅四個仔

**荷魯斯嘅四個仔**（，**Four sons of Horus**）係指荷魯斯同哈化生嘅四個仔，喺埃及信仰入面，佢嗰四個仔專係負責睇實過咗身嘅人嘅四個罐，嗰四個罐分別裝住胃、腸、肺同肝。

嗰四個仔分別係：
*Imset：肝嘅保護者。個罐喺南面。
*Duamutef：胃嘅保護者。個罐喺東面。
*Hapi：肺嘅保護者。個罐喺北面。
*Qebshenuf：腸嘅保護者。個罐喺西面。

## 睇埋
*埃及神話
荷魯斯

**荷魯斯**（，**Horus**，聖書體：G5）係古埃及神話入面法老王嘅守護神，係王權嘅象徵。佢係歐西里斯同伊西斯個仔，同哈化生咗四個仔。

## 睇埋
*埃及神話
哈化

**哈化**（，**Hathor**，聖書體：O10）係古埃及神話嘅愛神、美神、富裕之神、舞蹈之神同音樂之神，佢個老公係荷魯斯。

## 睇埋
*埃及神話
阿努比斯

**阿努比斯**（，**Anubis**，聖書體：𓇋𓈖𓊪𓅱𓃣）係古埃及宗教入面死亡、木乃伊、防腐、來世、墳墓同地底世界之神嘅希臘名，通常畀人描繪做有犬科動物個頭嘅人。

## 睇埋
*埃及神話
孟非斯 (埃及)

**孟非斯**（，阿拉伯文：ممفس‎；希臘文：Μέμφις）係古埃及嘅一座都城，係埃及古王國嘅首都，相傳係由法老王米尼斯喺公元前3100年左右建立嘅。
普塔

**普塔**（，**Ptah**，聖書體：p:t-H-A40）係古埃及信奉嘅造物神，通常畀人描繪做隻木乃伊，佢老婆係薩赫密。

## 睇埋
*埃及神話
錄影帶

**錄影帶**（）係種記錄模擬訊號視像嘅磁帶，多數用錄影機錄低同播返出嚟。錄影帶喺1950年代到1990年代流行，之後因為數碼訊號制式興起而逐漸被淘汰。

## 睇埋
*攝影機
*錄音帶
攝影機

**攝影機**（）係種記錄視像嘅架生，初頭用喺電視節目製作，之後逐漸普及化。

## 睇埋
*攝錄機
*電影攝影機
*相機
*錄影帶
華頂宮

**華頂宮**（日文：かちょうのみや*<sup>Kachō no miya</sup>*）係日本皇室舊時一個宮家，響1868年由華頂宮博經親王設立，現任當主係華頂博道。雖然華頂宮到依家都仲存在，但係淨係得個名，已經唔再係日本皇室成員，同埋依家嘅正式名改咗叫**華頂侯爵家**。

## 歷史
華頂宮係由華頂宮博經親王響1868年設立，但係博經響1876年突然過身，於是當主一位由博經獨仔華頂宮博厚親王繼承，無奈博厚都好短命，響1883年博厚過身，終年八歲。

博厚死咗之後，華頂宮一下子冇咗繼承人。咁啱當時伏見宮有嫡子邦芳，所以就派咗庶長子博恭（嗰時佢叫愛賢）過嚟繼承華頂宮當主一位。後嚟伏見宮原先預定繼承人邦芳身體轉差，而另一位嫡子昭德又早死，所以博恭響1904年以貞愛親王大仔嘅身份回歸伏見宮，同年由博恭第二個仔博忠繼任華頂宮當主一位。但係博忠響1924年過身，由於博忠冇仔女，所以華頂宮絕家。

響1926年，華頂宮改叫華頂侯爵家，由博恭第三個仔、博忠細佬博信繼任華頂宮當主一位。但係由呢個時候開始，華頂宮已經唔再係日本皇室成員，不過仲保留貴族身份。

響1970年博信過身之後，由大仔博道繼承做當主。不過博道繼任嘅時候已經冇嗮權力，淨係得個名，同平民已經冇乜差別。

## 歷任當主
### 華頂宮
* 第一任：博經親王
* 第二任：博厚親王
* 第三任：博恭王
* 第四任（末代）：博忠王

### 華頂侯爵家
* 第一任：華頂博信
* 第二任（現任）：華頂博道
基督教世界

**基督教世界**（**Christendom**）係指主流信奉基督教嘅地區，喺唔同時代定義都唔同。
伏見博英

**伏見博英** 伯爵（日文：ふしみ ひろひで 、）係伏見宮博恭王第四個仔，同時係一名海軍軍人，最高階級係海軍少佐。佢生前仲係伏見伯爵家家督。未皇籍脫離之前，尊稱為**博英王**。

## 經歷
伏見博英響1912年出世，係博恭最細個仔，上有三個大佬博義、博忠、博信，再加三個家姐恭子、敦子同埋知子。

早年入讀海軍兵學校，畢業之後到大日本帝國海軍做嘢，響1932年做埋貴族院議員。響1936年，佢皇籍脫離，獲昭和天皇賜姓伏見，改名叫**伏見博英**，同時畀人封為伯爵。

後嚟佢畀人調去第3連合通信隊司令部。響1943年，佢同戰友響印尼蘇拉威西島南部波尼灣上空同人打仗嘅時候畀敵人嘅戰機擊落而戰死，終年三十歲。死後，佢畀人追封做海軍少佐。

因為佢冇仔，淨係得女，所以啲人決定將三哥博信細仔伏見博孝以養仔身份去繼承伏見伯爵家家督一位。

## 屋企

* 第一任老婆：柳澤豐子（柳澤保承第三個女）
** 大女：伏見元子（後嚟嫁畀堂本泰三）
** 二女：誓寬（原名伏見和子、依家做咗尼姑）
** 三女：伏見順子（夭折）
* 第二任老婆：黑田定子（黑田長和大女）
** 細女：伏見佳子（後嚟嫁畀伏見和夫）
* 養仔：伏見博孝

## 伏見伯爵家家系

* 第一代：伏見博英（即係佢自己）
* 第二代：伏見博孝
* 第三代（現任）：伏見和夫
伏見宮貞愛親王

**伏見宮貞愛親王**（日文：ふしみのみや さだなるしんのう*<sup>Hushiminomiya Sadanarushinnō</sup>*、）係伏見宮第二十四任當主，伏見宮邦家親王第十四個仔，乳名**敦宮**，佢同時係一名陸軍軍人，最高階位係陸軍大將元帥大勳位功二級內大臣。

## 屋企

* 正妻：利子女王（有栖川宮幟仁親王個女）
** 二仔：邦芳王
** 細仔：昭德王
* 妾侍：河野千代子
** 大仔：伏見宮博恭王
* 妾侍：增山奈越子
** 大女：禎子女王
思男

**思男**（中文全名：**葉思男；**葡文全名：**Ip Si Nam；**洋文藝名：**Yuki Ip**／**Sinam；**）係個澳門女摩度，因做過微辣文化藝人而出名，拍過好多網上短片，喺劉靜儀自殺後無幾耐宣佈同爾間公司嘅合約到期並離開。因為其家姐佩男都做咗「微辣」嘅人，所以尐人又會叫佢做**阿妹**；老頭係猛鬼添。佢大專讀澳門旅遊學院，入過女子籃球隊。

## 演出
### [[電視節目]]（[[ViuTV]]）
*2020年：《帶你到主場》主持
*2021年：《囝囝女女730》第233集嘉賓
*2022年：《有酒今晚吹》第89集嘉賓
*2022年：《今餐有料到》第171集嘉賓
*2022年：《為食家族》參賽家族嘅管家

## 睇埋
*

## 參考資料

## 出面網頁
*
電磁脈衝

**電磁脈衝**（**electromagnetic pulse**，**EMP**）指由帶電荷粒子突然好勁噉加速而引起嘅短暫強勁電磁能量脈衝；EMP 所帶嘅能量可以搞到周圍過得到電嘅物體突然間出現強勁嘅電流同加熱，而呢點可以破壞電子架生入面嘅電路－所以 EMP 可以用嚟達到破壞敵軍嘅電子架生嘅效果。
科幻當中嘅武器

**科幻當中嘅武器**，或者叫**未來武器**，係指科幻故仔當中有嘅武器：軍事科幻作品成日會想像未來科技所創造嘅武器，例子包括廿世紀科幻當中好出名嘅《星戰》入面嘅激光劍同好多科幻故仔都有嘅死光槍；而比較硬嘅軍事科幻作品仲會思考大規模殺傷性武器（WMD）等嘅課題同相關嘅道德爭議所引起嘅角色衝突。

## 能量武器

能量武器（DEW）泛指靠射出高度集中嘅能量嘅長距離武器。
*死光槍：泛指能夠射出能量嚟造成破壞嘅武器，常見於軟科幻；喺多數故仔入面，當一個揸住死光槍嘅人掹雞嗰陣，支槍會射出一束光線，而呢啲光線打中人或者物件就會造成傷害。有啲作品仲會描繪唔同類型嘅死光槍，例如冷凍光係一種常見嘅軟科幻橋段，指俾佢射到會結冰嘅死光，例子可以睇蝙蝠俠漫畫當中嘅奸角急凍人用嘅武器。
*聲波武器：指靠射出強勁嘅聲波嚟對目標造成傷害嘅武器；實驗顯示，當一隻老鼠俾 184 dB 嘅聲射到嗰陣，佢嘅肺同肝都會受損，而喺人當中，持續聽到極低頻嘅聲聽 15 分鐘就有可能對腦部組織造成永久嘅影響－聲可以係好有殺傷力嘅武器。
*激光武器：激光係指透過某啲特定類型嘅光放大器而產生嘅極強光；呢啲光帶嘅能量可以好勁，勁到可以一嘢射盲人嘅眼，甚至係可以攞嚟做焊接等嘅工作，所以自然有可能攞嚟做武器。廿世紀嘅軟科幻作品好多時會對激光有唔真實嘅描繪，例如激光係光，所以會以光速前進，但軟科幻作品成日將佢哋嗰啲所謂「激光」描繪成以好似一般子彈噉嘅速度前進。比較真實嘅激光武器例子就可以睇吓 RTS 遊戲《終極動員令系列》當中嘅美軍用嘅衛星激光武器。
*粒子束武器：指內置粒子加速器嘅武器；呢啲武器會用加速器將得原子咁大粒或者再細啲嘅粒子以極高嘅速度（光速咁滯）射向目標，破壞目標嘅原子或者分子結構；原則上，粒子束武器射出嘅粒子帶嘅動能（指物體因為郁動而有嘅能量）可以去到成 109 J 咁高，足以打穿任何已知嘅裝甲或者牆。

## WMD

大殺傷力武器（WMD，嚟自英文 **w**eapon of **m**ass **d**estruction 嘅簡稱）係指大規模範圍屠殺同破壞毀滅嘅區域戰略武器，有唔少軍事科幻作品都會講及人使用大殺傷力武器嚟導致巨大嘅破壞，表達作者對未來軍事科技能夠達到嘅破壞力嘅不安感。
*CBRN：指大殺傷力武器成日會用到嘅四樣嘢：
**化學武器（**C**hemical）：靠某啲化學物質嘅毒性嚟造成傷害嘅武器，例子可以睇沙林毒氣；
**生物武器（**B**iological）：指運用細菌、真菌同埋病毒等有生命嘅嘢對目標造成傷害；
**輻射武器（**R**adiological）：指運用輻射嚟對人體造成傷害嘅武器，或者用輻射污染一笪（對敵人嚟講有價值嘅）地方；
**核武（**N**uclear）：指靠核反應嚟產生強大能量，引起大規模爆炸嘅武器；核武可以由極少量嘅物質嗰度產生極龐大嘅能量，例如首次正式測試嘅核彈就做到一吓釋放出相當於 20,000 TNT咁勁嘅能量，而喺二戰期間，美軍淨係各用咗一粒核彈就將大半個廣島以及長崎炸咗去，而且核彈造成嘅輻射污染仲搞到有大量嘅軍人同平民生癌症，總共引致數以十萬計嘅軍人同平民傷亡。核武喺廿世紀初都仲純屬科幻嘅內容，例如英國科幻之父 H. G. 威爾斯就喺 1914 年寫咗《受解放嘅世界》呢本小說，內容講到核彈。

## 其他類型
*機甲（片假名：メカ；日羅：meka）：機甲係廿世紀軍事科技上嘅一種構想，指由人類直接操作嚟戰鬥嘅巨型機械，可以但唔一定係人噉嘅形狀。機甲除咗文學同漫畫作品之外，亦都常見於用科幻美學嘅電子遊戲，用意係想俾玩家一嘗揸或者指揮機甲嘅快感。一般嚟講，機甲可以按真實度分類：
**軟科幻作品入面嘅機甲通常會比較似人形、由少數幾個角色控制、而且戰鬥力誇張到可以一部打低成支敵軍，例如《變形金剛》就描繪曉由車或者飛機呢啲平凡嘢變身做巨型機械人嘅機甲，而《悍戰太平洋》就有成座大廈咁高、一架可以當一支軍隊嘅巨型機甲。可以睇埋《機動戰士高達》等嘅作品。
**硬科幻作品入面嘅機甲就比較真實，通常望落似「有腳嘅坦克車」多過似人形、會大量生產俾軍隊大規模噉採用，而且戰鬥力未至於勁到可以一部打成支敵軍，而係會好似現實世界嘅坦克車或者戰鬥機噉以團隊同有策略嘅方式作戰。例子可以睇科樂美嘅《合金裝備》同 Square Enix 嘅《前線任務》。

*電磁軌道炮：指運用電磁力以極高速度射出炮彈嘅炮，電磁軌道炮嘅炮彈通常唔帶炸藥，而係齋靠粒炮彈嘅動能嚟對目標造成傷害。到咗 2020 年，電磁軌道炮經已能夠做到以超過秒速 3 km 嘅速度射出炮彈－相比之下，同期用炸藥能量嚟射出嘅炮彈嘅速度好少可會過到秒速 2 km；不過就算到咗 2010 年代，電磁軌道炮都仲係因為唔夠襟用等嘅原因而未能得到軍隊實際採用。
*電磁脈衝（EMP）：指由帶電荷粒子突然好勁噉加速而引起嘅短暫強勁電磁能量脈衝；EMP 所帶嘅能量可以搞到周圍過得到電嘅物體突然間出現強勁嘅電流同加熱，而呢點可以破壞電子架生入面嘅電路－所以 EMP 可以用嚟達到破壞敵軍嘅電子架生嘅效果。科幻故仔成日會講比起現實嘅 EMP 更先進更受控嘅 EMP 俾人攞嚟喺軍事上做干擾嘅用途。
*動力服：指一啲人可以著上身嘅機械，用意在於想要提升個人嘅力量同耐力；喺現實世界，呢啲科技可以用嚟幫人搬重嘢或者幫有殘疾嘅人行路等嘅用途。唔少科幻作品都會描繪動力服俾人攞嚟做軍事用途，例如係著住能夠幫人飛天同裝有武器嘅動力服戰鬥，例子可以睇鐵甲奇俠嘅相關漫畫。
*太空武器：泛指喺太空戰當中用嘅武器。
**反衛星武器（ASAT）：指用嚟為咗軍事目的破壞或者阻礙人造衛星嘅武器－喺好多國家同地區，人造衛星都對通訊嚟講不可或缺，所以反衛星武器理論上能夠造到暫時封鎖敵方通訊等嘅效果。呢種武器到咗廿一世紀初經已成為現實，例如美國海軍就喺 2008 年 2 月 21 號用由一架船上射出嘅導彈破壞自身一個出咗故障嘅間諜衛星。
**天基動能武器：源於冷戰時期嘅一種構想；指由人造衛星將一啲物體揼落去一粒行星嘅表面上，用意在於破壞行星表面嘅目標；原則上，天基動能武器可以好勁－天基動能武器揼嘅物體可以以好高角度同速度攻擊目標，所以極難防禦，不過到咗廿一世紀初，因為成本等嘅問題，呢種武器仲係一種構想。順帶一提，因為預想中嘅天基動能武器揼嘅係粗嘅金屬棒，所以呢種武器又有個花名叫「由上帝嗰度嚟嘅棒」。用科幻美學嘅射擊遊戲《Halo》入面就有提到天基動能武器。

## 睇埋
*軍事科幻

## 註釋

## 引咗
隨身聽

**隨身聽**（，英文：Personal Audio、Portable Audio或Personal Stereo）係種流動袖珍播放機，屬手提電子產品，包括不限於索尼嘅Walkman。

## 相片

File:Panasonic_RQ-NX60V-0220.jpg|松下RQ-NX60V卡式帶機
File:Panasonic-sl-sv553j.jpg|松下SL-SV553J 手提MP3 CD機
File:Sharp_MD-MT15_20050717.jpg|SHARP MD-MT15 手提MD機


## 攷
瀝源 (搞清楚)

**[[瀝源]]**通常指香港新界沙田嘅古稱，重可以係：
*瀝源邨，沙田嘅公共屋邨
*瀝源 (選區)，沙田區議會選區
佩男

**佩男**（中文全名：**葉佩男**，葡文全名：**Ip Pui Nam**，洋文藝名：**Isabelle Ip**／**Puinam**，）係澳門模特兒，過往靠做微辣文化藝人出唨名，拍過好多網上短片。因為佢細妹思男以前亦遞屬該公司，所以會被稱為**家姐**，渠老頭係猛鬼添。

## 演出
### [[電視節目]]（[[ViuTV]]）
*2020年：《帶你到主場》主持
*2021年：《囝囝女女730》第233集嘉賓
*2022年：《有酒今晚吹》第89集嘉賓
*2022年：《為食家族》參賽家族嘅管家
## 來源表

## 出面網頁
*
*
喬赫拉克河

**喬赫拉克河**（）係俄羅斯西南部一條河，屬拉巴河嘅左支流，流經阿迪格共和國同克拉斯諾達爾邊疆區，河道全長84公里，流域面積601平方公里。
李眉蓁

**李眉蓁**（英文：Li Mei-jhen，）係台灣女政治人，高雄市左營區人，依家係高雄市議員（楠梓區、左營區）。響2020年6月代表國民黨出選高雄市市長補選，佢攞到248,478票，不過最後都係輸畀陳其邁。
解像度

**解像度**（**resolution**）喺電腦圖像上係指一幅圖嘅精細度。如果淨係講一張圖，一般指有幾多粒像素，通常寫做`'''闊'''&times;'''高'''`，例如 1024 &times; 768 即係闊1024像素、高768像素。

喺印刷同平面設計，解像度亦可以指印刷出來嘅實際點陣密度，例如每吋有幾多點（dots per inch，DPI)，例如 300 DPI 即係印出來係每吋有 300 點。另外，電腦上面嘅點陣圖亦可以指明幅圖 ｢應該｣ 印幾大，爾個數值嘅單位通常係每吋有幾多像素（pixels per inch，PPI）。正式來講因為一個像素除非係專色印刷，通常要用多個網點先印到，所以 DPI 同 PPI 唔係同一樣嘢，但係一般來講，如果話啲圖要 300 DPI，其實係指 300 PPI。

解像度本來係指某件架生可以解析（resolve）圖像嘅能力，所以本來唔可以話一幅圖本身有幾高解像度，而只能夠話例如某一個電腦熒光幕嘅解像度係 1024 &times; 768（大啲嘅圖解析唔到），或者某部印刷機嘅解像度係 2400 dpi（再細啲嘅網點印唔出）。而今我哋講某張圖有幾高解像度其實係假定咗佢唔係原圖，而係用某種方法由原圖縮細之後嘅衍生物。
十度海峽

**十度海峽**（**Ten Degree Channel**）係位於孟加拉灣安達曼-尼科巴群島間嘅海峽，小安達曼島同卡爾尼科巴島隔海峽相望。十度海峽寬約150公里，東西走向。因位於北緯十度而得名。
類:海峽
類:印度洋
超質數

**超質數**也稱為**高階質數**，系指喺質數序列中，第2個、第3個、第5個……等序數為質數嘅數。超質數有
:3, 5, 11, 17, 31, 41, 59, 67, 83, 109, 127, 157, … .

若*p*(*i*) 表示第*i*個質數，則超質數即為*p*(*p*(*i*))。

超質數嘅一個變體系序數為迴文質數嘅質數，數列如下
:3, 5, 11, 17, 31, 547, 739, 877, 1087, 1153, 2081, 2381, ... .
杜平

**杜平**（；），原名**張耀憲**，係香港前粵語片電影同電視演員、節目主持人。

## 入行
杜平喺1950年代尾中期入行加入中聯影業公司訓練班畢業後正式投身電影界，曾經係粵語片當紅小生之一。到1970年代，粵語片衰落以後，杜平加入電視圈，並加入無綫電視，係長壽綜藝節目《歡樂今宵》早期臺柱，其後長期擔任大型晚會司儀，同時亦參演《家變》、《京華春夢》同《網中人》等劇，曾經同森森合唱多首歌曲。1990年代以後，杜平結束演藝生涯，同屋企人移居澳洲墨爾本，1997年喺當地唐人街開設「銀座鐵板燒」餐館。

## 逝世
2024年12月21號，杜平喺澳洲病逝，享年88歲。佢嘅死訊由香港資深傳媒人汪曼玲公佈。

## 參考
砂川夏輝

**砂川夏輝**（）係日本女子籃球員，司職控球後衛，效力。
## 註

## 出面網頁
*砂川 夏輝
佐藤千裕

**佐藤千裕**（）係日本女籃球員，司職，效力。

## 註

## 出面網頁
*佐藤 千裕

類:日本女運動員
華頂宮博忠王

**華頂宮博忠王**（日文：かちょうのみや ひろただおう*<sup>Kachō-Hirotada</sup>*、）係華頂宮最後一任當主，老豆係伏見宮博恭王，佢同時係一名海軍軍人，最高階級係海軍中尉。

## 經歷
佢響1902年出世，係博恭王第二個仔，上有大佬博義王，而佢個名「博忠」係由老豆博恭改嘅。

響1904年，原先係伏見宮繼承人嘅叔叔邦芳王身體轉差，而另一位叔叔昭德王又早死，於是老豆博恭王要以貞愛親王大仔嘅身份回歸伏見宮，就搞到要令當時只有兩歲嘅博忠王繼承華頂宮當主一位。佢早年入讀學習院初等科，同皇太子裕仁親王（即昭和天皇）係同級嘅。後嚟，佢先後升讀學習院中等科同埋海軍兵學校，響1921年畢業。

海軍兵學校畢業之後，佢畀人調去八雲號到當兵。響1922年，八雲號返回日本。同年，佢舉行成年禮（即象徵佢已經係大人，唔再係鈿路仔）。同月，佢升上做海軍少尉。而佢高185 cm，響當時嘅日本嚟講係好高。

1923年，佢入讀海軍砲術學校普通科，同年升讀海軍水雷學校普通科，響同年12月1號畢業。之後，佢畀人編去五十鈴艦。但係第二年三月，博忠王響船上開始發病，同月六號畀人緊急送去佐世保海軍醫院治療，同月19號畀人驗出佢患上咗腦膜炎，之後不治，終年廿二歲（不過佢嘅真正死亡日期好受人質疑，宮方話係3月24號，但有唔少人話佢係響3月19號死）。死後，佢畀人追封海軍中尉、大勲位同埋菊花大綬章，而喪禮就由細佬博信主持。響3月31號，佢正式落葬，葬響豐島岡墓地。

由於佢一生未婚，又冇仔女，所以華頂宮絕家。後嚟華頂宮當主一位由細佬博信繼承，但係就由華頂宮改做華頂侯爵家。

## 系譜

## 攷
何沛珈

**何沛珈**（，），前名**何孟珊**（Roxanne Ho Mang-shan），係香港無綫電視女藝人，2020年度香港小姐競選五強佳麗，參選前做過護士。

## 個人履歷
何孟珊喺香港成長，佢曾經喺禾輋信義學校同沙田蘇浙公學讀過書，亦都接觸過體育舞蹈運動，曾經喺2010年3月舉行嘅第6屆香港校際體育舞蹈錦標賽入面，當中嘅中學女子組14至15歲倫巴舞新人賽項目，同拍擋一齊喺6隊入面攞到第3。

喺中學畢業之後，何孟珊入咗去香港中文大學護理系，並且喺2018年畢業，之後去咗醫院度做護士，2020年佢為咗去選港姐而辭咗護士份工，2022年當選香港小姐再競選冠軍。

## 演出

### 電視劇（無綫電視）
*2021年起：《愛·回家之開心速遞》 飾 Luna （第1292集起）

### 電視節目（無綫電視）
*2021年：《醫醫，我不想再病了》主持助手
*2022年：《學是疫學非》（第二輯）主持
*2022年：《Blah Blah BLAH 試新室!!》主持
*2022年：《香港小姐再競選》參賽者
*2023年：《請1日假去旅行》第5、6集主持

## 攷

## 出面網頁

* 
* 2020香港小姐競選 - 3號　何孟珊 Roxanne Ho - 佳麗檔案 - tvb.com
* 

類:香港護士
類:無綫電視女藝員
新豐站

**新豐站**可以係：

*縱貫線上嘅新豐車站
*京滬鐵路上嘅新豐站
*首爾地鐵7號線及新安山線上嘅新豐站
*全羅線上嘅新豐站
Uptown Girl

《**Uptown Girl**》係美國歌手比利祖（Billy Joel）創作同主唱嘅一首英文歌，1983年推出，2001年畀愛爾蘭男子組合Westlife翻唱過。

## 改編作品
*1984年被改編成廣東話版本嘅《我愛你》，由林子祥主唱、林振強填詞，收錄喺專輯《愛到發燒》
*2020年再被改編成廣東話嘅廣告歌《yuu》，宣傳香港牛奶公司旗下嘅「yuu」獎賞計劃，由林子祥同佢個仔林德信主唱

## 出面網頁
*
*
*
*
周華健

**周華健**（；；）係大中華地區男唱作人同製作人，被封做臺灣「國民歌王」、香港「天王殺手」。

## 音樂作品
### 國語專輯

### 粵語專輯

### 粵語精選

### 英語專輯

### 英語EP

### 英語精選

### 精選專輯

### 影視原聲帶

### 現場錄音專輯

### 合輯

### 單曲
*1989年：（唔知歌名）（《不一樣的夜晚》粵語版）（電影《夜瘋狂》插曲）
*1992年：《心魔》（粵）、《飛越迷霧》（國） （電影《妖獸都市》主題曲）（收錄喺《妖獸都市電影原聲帶》合輯）
*1992年：《愛把你給我》（何超儀合唱）（電影《妖獸都市》片尾曲）（收錄喺《妖獸都市電影原聲帶》合輯）
*1993年：《忘我忘你》（粵）、《要》（國）（唐季禮合唱）（電影《超級計劃》片尾曲）
*1995年：《風笑痴》（粵） （TVB電視劇《武當張三丰》主題曲）（收錄於滾石《燒得厲害3: 風笑痴》合輯）
*1995年：《愛了再愛》（粵）（蘇慧倫合唱）（TVB電視劇《武當張三丰》片尾曲）（收錄喺滾石《燒得厲害3: 風笑痴》合輯）
*1995年：《神話·情話》（粵）（齊豫合唱）（TVB電視劇《神鵰俠侶》主題曲）（收錄喺滾石《燒得厲害4: 兩個世界》合輯）
*1996年：《擺渡的歲月》（粵）（收錄喺滾石《驛動男人心》合輯）
*1998年：《我是誰》、《我是媽媽的（華健版）》（電影《我是誰》主題曲）（收錄喺《我是誰》電影原聲大碟》）
*1999年：《南龍北鳳》（莫文蔚合唱）（粵） （TVB電視劇《南龍北鳳主題曲）（收錄喺2001年《周華健＆Friends》合輯）
*2003年：《常餐》（粵）
*2003年：《別傻了》（任賢齊合唱）
*2008年：《我是明星》（2008奧運會志願者招募歌曲）
*2013年：《不可能是不可能的事》（電影《昆塔‧盒子總動員 KUNTA 3D》主題曲）
*2015年：《已讀不回》
*2016年：《One More Candle to the Light》
*2018年：《流浪的終點》（電影《貓與桃花源》主題曲）
*2018年：《在世界毀滅之前》
*2018年：《告訴我你的故事》（網絡劇《好戲一出》主題曲） 
*2018年：《橙紅年代》（電視劇《橙紅年代》同名插曲）
*2018年：《傾城之戀》（電視劇《你和我的傾城時光》終極主題曲）
*2018年：《迷途》（電視劇《古董局中局》主題曲）

### 幫其他藝人創作作品

## 派台歌成績

## 影視作品
### 電視節目

### 電影

### 電視劇

## 文字出版物

## 現場演出
* 2005年 參加香港迪士尼樂園開幕晚會，唱《泰山》動畫嘅歌《我深心的愛》（You'll Be in My Heart）。
* 2008年 參加迎奧運歌曲《北京歡迎你》的錄製，同群星合作並參加奧運倒數100日晚會。
* 2008年 參加北京奧運會開幕式同閉幕式嘅演出。
* 2009年 參加中央電視台春節聯歡晚會，同羅大佑、李宗盛、張震嶽同台唱四隻舊歌。
* 2010年 參加中國2010年上海世界博覽會開幕式演出
* 2011年 參加滾石唱片「快樂天堂 滾石30演唱會」演出。
* 2012年 參加苗栗縣政府「2012春遊山城，好戲連台－唱經典」演出。
* 2014年 4月26號參加精彩承燕感謝有您Because of You ,We Excel!「2014承燕周年慶典台灣場」演出。

## 廣告代言
*1987年：雷諾九號汽車（演唱：心的方向）
*金車公司：金車麥根沙士
*聯合利華：立頓紅茶
*OGAWA按摩椅
*維他露食品：舒跑運動飲料
*祥龍控股有限公司（杜康控股有限公司前身，河南祥龍四五酒業有限公司控股公司）
*999醫藥：999小兒感冒藥
*瀘州老窖：瀘州老窖特曲老酒
*1992年：華航
*1995年：TSL謝瑞麟「珍情・情真」電視廣告（演唱：濃情化不開）
*1997年：Sharp DV手提攝錄機廣告（演唱：女人緣）

## 參考

## 出面網頁
* 個人官方網站 Wakin.com
* 
*周華健資訊台Facebook專頁
* 
* 
* 
* 
* 
*
醫好痲瘋病人

**醫好痲瘋病人**係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

## 聖經譯文

## 概覽
耶穌時代嘅大痳瘋，包括好多皮膚病、性病、頑癬同現代人稱為嘅痳瘋病，都係無藥可醫嘅絕症，並且係傳染病。所以自古猶太人就將呢啲病人放喺冇人接近嘅地方，加以隔離。呢個痳瘋病人，竟然喺城度出現。佢對耶穌有非常大嘅信心話：「只要你肯，你能夠令到我潔淨。」「只要你肯」呢句，係呢個患痳瘋者祈求嘅先決條件。

「耶穌伸手摸佢，話……」耶穌一邊講，一邊行動，霎時間，耶穌嘅手重未完全掂到佢，佢嘅嘢重未講完，嗰個人嘅大痳瘋就潔淨咗。耶穌吩咐佢唔好話畀任何人知，只要按照律法嘅要求，將身體俾祭司檢查，並且獻祭，證實佢潔淨咗，令到佢嘅鄰里親朋重新接納佢。喺耶穌潔淨大痳瘋病人後，所有人對耶穌就有更深嘅認識同瞭解；指望耶穌醫治佢哋嘅病。但係耶穌卻退到曠野度祈禱，與上帝交通。

## 參考
生・生活

《**生・生活**》係香港歌手周華健出嘅第四張粵語專輯。喺1996年12月20號由滾石唱片發行。

## 簡介
呢張唱碟收錄咗11隻歌。

## 曲目

## 獎
*《像我這樣的男人》攞到1997香港新城電台「勁爆流行音樂頒獎典禮」勁爆情歌金獎

## 參考
寓言 (專輯)

《**寓言**》係香港歌手王菲出嘅第十七張大碟、第八張國語大碟，喺百代唱片嘅第四張大碟，喺2000年10月20號發行。專輯有12隻歌：10隻係國語，2隻粵語歌係將碟入面嘅2隻國語歌重新填詞做粵語，照顧香港市場。

## 簡介
呢張大碟係王菲第二次完整嘅藝術嘗試。唱片完全割裂做兩部分：前5首王菲作曲，林夕作詞，張亞東編曲，王菲同張亞東合作製作；後5首（加2首粵語歌）係商業作品，由王菲合作咗12年嘅梁榮駿製作，呢次都係梁榮駿最後一次為王菲製作專輯。前5首渾然一體，用複雜宏大嘅編曲同沉重嘅背景樂表達一個完整嘅概念。呢次係唯一一次由林夕負責全部作詞嘅王菲專輯。

「寒武紀」以弦樂開場，厚重嘅風格類似電影配樂；「新房客」係王菲、張國榮等主演電影《戀戰沖繩》嘅其中一個主題曲；「香奈兒」弦樂貫穿電音裡；「阿修羅」凝重低沉，嘆息般嘅吟唱營造出陰霾嘅氛圍；最後嘅「彼岸花」用佛教輪迴講明世事無常，將五首歌融為一個整體。林夕負責全部五首歌嘅歌詞，用神話、傳說、文學、電影、宗教嘅辭彙嚟配合張亞東嘅編曲。

喺後5首，「再見螢火蟲」行歌德風搖滾，「笑忘書」係鋼琴搭配弦樂嘅抒情歌，都係固定班底C.Y. Kong寫嘅。郭偉亮第一次為王菲寫歌，「如果你是假的」。潘協慶第二次合作，寫咗「你喜歡不如我喜歡」。固定班底Adrian Chan寫咗「不愛我的我不愛」。

## 唱片版本
*香港豪華版：CD+VCD，厚紙書，膠盒裝，豪華版封面。
*香港平裝版：1CD，平裝版封面，膠盒裝。
*台灣版：進口港版。
*日本版：1CD，藍色側標，豪華版封面，普通CD盒裝。
*大陸首版：1CD，平裝版封面，膠盒裝。
*大陸再版：1CD，紅色側標，平裝版封面，普通CD盒裝。
*新加坡版：進口港版，送「你喜歡不如我喜歡」單曲同封面紙袋。
*韓國版：1CD，平裝版封面，有貼紙，膠盒裝。

其他版本：
*卡帶 錄音帶版
*《唱遊5 in 1》版：《唱遊5 in 1》係將王菲喺百代5張大碟綁埋一齊發售。
衍生產品：
*《寓言 + 精選 卡拉 OK》 VCD/DVD：收錄咗呢張專輯7隻歌加上頭兩張專輯6隻精選成13隻歌歌音樂錄影帶，附帶卡拉OK 功能。

## 曲目

## 獎
香港：
*香港電台十大中文金曲頒獎音樂會：
**2000年度：「十大中文金曲」—「給自己的情書」
**2000年度：「十大優秀流行歌手大獎」
**2000年度：「全國最受歡迎中文流行歌曲獎」銀獎—「給自己的情書」
**2000年度：「全國最受歡迎女歌手」—金獎
**2000年度：「全球華人最受歡迎女歌手」
**2000年度：「四台聯頒—傳媒大獎」
*無綫電視十大勁歌金曲頒獎典禮：
**2000年度：「十大勁歌金曲」—「給自己的情書」
**2000年度：「最佳填詞」：林夕—「給自己的情書」
**2000年度：「最佳編曲」：C.Y. Kong—「給自己的情書」
**2000年度：「亞太區最受歡迎香港女歌星獎」 
*商業電台叱咤樂壇流行榜：
**2000年度：「專業推薦叱咤十大」第六位—「給自己的情書」
*新城電台新城勁爆頒獎禮：
**2000年度：「勁爆歌曲」—「給自己的情書」
**2000年度：「勁爆女歌手」
**2000年度：「勁爆亞洲女歌手」
**2000年度：「形爆女歌手」

台灣：
*金曲獎
**2000年度：最佳流行音樂演唱專輯獎（提名）
**2000年度：最佳作詞人獎：林夕—「笑忘書」（提名）
**2000年度：最佳編曲人獎：張亞東—「香奈兒」（提名）
**2000年度：最佳專輯製作人獎：王菲、張亞東、梁榮駿—《寓言》（提名）
**2000年度：最佳國語女演唱人獎（提名）
Channel V
*中文榜中榜： 
**2000年度：Top 20—「笑忘書」
**2000年度：新千年傑出女歌手獎

## 參考
I Have Nothing

《**I Have Nothing**》係美國歌手Whitney Houston嘅歌。隻歌喺佢1992年專輯《The Bodyguard: Original Soundtrack Album》第三隻單曲。喺1993年2月20號由Arista Records發行。

## 曲目

***UK 12" vinyl single**
**A1 "I Have Nothing" ― 4:45
**A2 "All the Man That I Need" ― 3:54
**B1 "Where You Are" ― 4:10
**B2 "Lover for Life" ― 4:48
***EU 7" vinyl single** / **JPN 3" CD single**
**A "I Have Nothing" ― 4:45
**B "Where You Are" ― 4:10
***UK 7" vinyl single**
**A "I Have Nothing" ― 4:45
**B "All the Man That I Need" ― 3:54

***Us promo CD single**
# "I Have Nothing" - 4:49

***US maxi-CD single** / **EU maxi-CD single** / **UK maxi-CD single**
# "I Have Nothing" ― 4:45
# "Where You Are" ― 4:10
# "Lover for Life" ― 4:48

***UK CD single**
# "I Have Nothing" ― 4:45
# "All the Man That I Need" ― 3:54
# "Where You Are" ― 4:10
# "Lover for Life" ― 4:48

## 創作名單
資料取自*The Bodyguard: Original Soundtrack Album* liner notes

"**I Have Nothing**"
* Whitney Houston – 演唱者
* David Foster – 監製、編曲
* Jeremy Lubbock and David Foster – 弦樂編曲
* Dave Reitzas – 錄音工程師
* Mick Guzauski – 混音師

## 榜單

### 週榜

### 年榜

### 認證

## 參考

## 出面網頁
* I Have Nothing at Discogs
心理病態

**心理病態**（）喺嚴格嘅性格心理學上係指一種性格上嘅特質，俾好多人認為係黑暗三角特質當中最反社會嗰個。心理病態傾向有持續嘅反社會行為、缺乏同理心而且異常大膽。罪犯多數都有心理病態（但多數心理病態者都唔會做犯法嘅嘢）。

## 基本概念
心理病態嘅英文名叫做 psychopathy。

心理病態係一種性格特質，程度有高低之分，主要特徵包括情感上嘅冷漠、缺乏同理心、良心感低下、同埋衝動行為。心理病態者往往望落有魅力、口才好，但實際上內心冷酷無情。佢哋好少可會對自己嘅行為感到內疚，即使做出傷害他人嘅行為都唔覺得有問題。另一個重要特徵係對社會規範無視，容易做出反社會行為，而且難以建立長期穩定嘅關係。心理病態常透過工具性質嘅手段接近人，例如用說話或表演製造信任，但本質上缺乏真誠關懷。

## 生理研究

心理學研究指，心理病態最重要嘅特點係唔識驚：有心理學研究試過搵班受試者返嚟，用生理方法（量度心跳率同埋皮膚電導呀噉）嚟睇住啲受試者嘅情緒，發現一般人喺見到自己以外嘅人痛或者驚嗰陣，都會或多或少噉出現驚嘅反應（同理心），所以唔會想做出令其他人痛或者驚嘅行為；相比之下，心理病態程度高嘅人就缺少咗呢種反應－佢哋傾向咩都唔驚，即係話就算佢哋明知自己做緊嘅嘢（例如係操縱人、攻擊人甚至殺人）會令其他人覺得受苦或者驚，佢哋都唔會有咩感覺，事後更加唔會因為做咗傷害人嘅嘢而自責（不過有可能會為咗呃身邊嘅人而扮自責）。

有關心理病態嘅神經研究發現，有心理病態嘅人嘅杏仁核（有份處理驚嘅情緒嘅腦區）對於會令一般人驚嘅嘢嘅反應異常咁弱，意思即係話正常人嘅杏仁核會因為驚而活動起變化，但心理病態程度高嘅人嘅杏仁核冇呢種反應。
## 睇埋
*黑暗三角特質
*最後通牒博弈
*驚
*性格衝動
## 引咗

## 拎
Shape of You

《**Shape of You**》係英國創作歌手Ed Sheeran嘅歌。隻歌係2017年1月6號透過數碼下載發行，同《Castle on the Hill》一齊作為佢第三張錄音室專輯《÷》嘅主打單曲。

## 曲目

***數碼下載**
#Shape of You&nbsp;– 3:53

***數碼下載<small>（Galantis remix）</small>**
#Shape of You&nbsp;– 3:15

***數碼下載<small>（Acoustic）</small>**
#Shape of You&nbsp;– 3:43

***數碼下載<small>（Stormzy remix）</small>**
#Shape of You&nbsp;– 3:51

***數碼下載<small>（Major Lazer remix）</small>**
#Shape of You&nbsp;– 3:12

***數碼下載<small>（Latin remix）</small>**
#Shape of You&nbsp;– 3:57

*;德國CD單曲
#Shape of You&nbsp;– 3:53
#Shape of You&nbsp;– 3:43

***宣傳單曲<small>（Wale remix）</small>**
#"Shape of You&nbsp;– 4:02

***宣傳單曲<small>（Remixes）</small>**
#Shape of You&nbsp;– 6:09
#Shape of You&nbsp;– 3:20
#Shape of You&nbsp;– 3:47
#Shape of You&nbsp;– 2:55

***宣傳單曲<small>（DJ Mike D remix）</small>**
#Shape of You&nbsp;– 3:51
#Shape of You&nbsp;– 4:17

***宣傳單曲**
#Shape of You&nbsp;– 3:53
#Shape of You&nbsp;– 3:53

## 榜單

## 認證

## 發行歷史

## 參考
普通Disco

《**普通Disco**》係bilibiliup主ilem喺2015年3月21號發佈嘅一隻原創中文VOCALOID歌，用咗洛天依同言和呢兩位虛擬歌手唱。隻歌喺2020年2月19號做咗「VOCALOID神話曲」（播放量達到1000萬）。幾間媒體提到呢隻歌時都叫佢做「二次元神曲」。

## 表演
2015年，趙磊喺浙江衛視嘅《燃燒吧少年》節目唱咗呢隻歌。

喺湖南衛視2015－2016年嘅跨年演唱會上，李宇春唱咗呢隻歌，有網友調侃地叫佢做「網癮少女」。

2016年1月，呢隻歌喺酷狗音樂「華語新歌榜」上排過第一。

2018年，汪峰喺《歌手2018》第二期唱咗呢隻歌，攞到觀眾票選第三名。呢次翻唱喺網絡上攞到好大嘅關注度。

2018年5月6號，稅子洺同魏允熙喺第25屆北京大學生電影節閉幕式上一齊唱咗呢隻歌。

## 參考

## 出面網頁
*bilibili上嘅《普通Disco》
心理變態

**心理變態**呢個詞語可見於日常粵語口語。呢個詞喺嚴格嘅心理學用語上並冇直接對應。不過有可能係指：
*任何心理上嘅異常。可以睇異常心理學呢個領域。
*心理病態（），指一個人缺乏同理心等某啲正常人有嘅情緒，呢啲人好多時會因而做出反社會行為。
*性偏離（）有時會嗌做「性變態」。性偏離指一個人對一啲「唔會引起正常人性慾嘅嘢」有性興奮反應，可以包括一啲犯法嘅性癖好（例如係戀童癖）又包括一啲冇咩害、但好多人都覺得反感嘅性癖好（例如 BDSM）。
性偏離

**性偏離**（**paraphilia**），有陣時俾人叫做「**性變態**」，喺心理學上係指一個人對一啲唔會引起正常人性慾嘅嘢有性興奮反應，可以包括一啲犯法嘅性癖好（例如係戀童癖），又包括一啲冇乜害、但好多人都覺得令佢哋感到厭惡嘅性癖好（例如 BDSM）。

## 睇埋

* 蟻癖

## 參考
戀童

**戀童**，按現代心理學，係一種性變態，指一個人對細路產生性慾。喺絕大多數國家地區，現時，做戀童相關嘅嘢，都被視為嚴重犯法，例如同兒童有實質色情行為，或者揩到兒童色情物品。古時，包括喺漢族圍内，兒童同兒童或者大人結婚、扑嘢、生蘇蝦，好尋常。
性興奮

**性興奮**（**sexual arousal**）喺心理學上係指一個人進行或者預期將會進行性交而起嘅興奮反應。男人會扯旗、女人陰道會變濕。
潘連生

**潘連生**可以係：
* 潘連生 (1932年出世)，中國政治人，中華人民共和國化學工業部原副部長
* 潘連生 (1945年出世)，中國政治人，陝西省人大常委會原副主任
潘連生 (1945年出世)

**潘連生**（），男，江蘇常熟人，中華人民共和國政治人，曾任陝西省人民政府副省長，陝西省人大常委會副主任。

## 參考

類:江蘇人
類:中國共產黨員
皇家貝迪斯足球會

**皇家貝迪斯**（**Real Betis Balompié**）係一間位於西班牙安達盧西亞首府西維爾嘅足球會，喺1907年成立，隊波主場係貝尼托·比拉馬林球場，舊名洛佩拉球場以上一任主席 Ruíz de Lopera 命名，可容納 52,500 人。

自成立以嚟皇家貝迪斯贏過一屆西甲聯賽冠軍，但已經係二次大戰前嘅事，其他時間多數喺聯賽中下游打滾。不過呢支球會向嚟以野心稱著，好似1998年皇家貝迪斯曾以破世界紀錄嘅轉會費買咗巴西國腳丹尼臣，但因丹尼臣未能交出表現，七年後離開球會。

## 球會榮譽
*西甲
**冠軍（1）：1934/35
*西班牙國王盃
**冠軍（3）：1977年、2005年、2022年

## 參考
反社會行為

**反社會行為**（）係指傷害其他人或者忽視其他人嘅利益嘅行為。反社會行為輕微嘅例子有講粗口鬧人，而嚴重嘅例子就有殺人同強姦等。

## 睇埋
*心理病態
*性格衝動
*攻擊性
行咇

**行咇**（，**patrol**）又叫**巡邏**（），係指派一啲人員（保安人員或者士兵等）喺某個地帶裏面一路行嚟行去、一路留意住嗰個地帶有冇危險出現。
行為樹

**行為樹**（粵拼：）係人工智能上嘅一種做法。一樖行為樹可以想像成一幅樹狀圖，一樖行為樹會有若干個決策點，喺每個決策點，個人工智能都會按某啲條件決定係咪要進入其中一個可能狀態，定係要去下一個決策點。簡例：想像一個用嚟控制 NPC 嘅電子遊戲嘅人工智能先睇吓周圍有冇危險（決策點 A），如果冇就進入巡邏狀態（狀態），如果有就去下一個決策點 B，決策點 B 係按敵人位置決定要防守（狀態）定進攻（狀態）。

行為樹可以話係有限狀態機嘅一種進階變種。

## 睇埋
*潛行遊戲
## 引咗
人群模擬

**人群模擬**（**crowd simulation**）係指用電腦碼模擬一大班人或者第啲個體嘅移動，簡單講就係 foreach 個體，都要嗰個個體按某啲法則移動。喺現實應用上，人群模擬嘅演算法可以攞嚟做「模擬一棟建築物火燭起上嚟容唔容易俾人逃生」等嘅用途，而喺遊戲製作上就可以用嚟製作像真嘅人群環境。

## 攷

## 睇埋
*群體智能
*粒子系統
異常心理學

**異常心理學**（**abnormal psychology**）係心理學嘅一個子領域，專門研究一啲異常嘅心理同行為，最常見嘅有對心理病嘅研究。
賓福特足球會

**賓福特足球會**（）係位於英格蘭倫敦西南部大倫敦外圍自治市豪士羅嘅賓福特嘅職業足球會，而家打緊英超。喺1889年成立，綽號「蜜蜂」（）或「紅白軍」（），主場球場係賓福特社區球場（Brentford Community Stadium）。

## 球會近況
### 盃賽成績

## 球會榮譽
米禾爾足球會

**米禾爾足球會**（，），1903年前名為**米禾爾體育**（），喺位於英格蘭倫敦東南部狗島西端米禾爾嘅足球會。由一班蘇格蘭船塢工人喺1885年成立，主場係可容20,146名觀眾嘅尼爾球場（），於2014/15年降班到英格蘭足球冠軍聯賽作賽。2017年贏咗英甲升班附加賽冠軍，於2017/18年度球季返到英冠作賽。

## 球會近況
### 盃賽成績

## 球會榮譽

*****呢場決賽並不獲確認為依家英格蘭聯賽錦標嘅紀錄，係喺停辦德士古盃/英蘇盃同埋創辦英格蘭聯賽錦標之間嘅真空期舉辦嘅競賽。

## 參考
培士頓足球會

**培士頓足球會**（）係位於英格蘭西北部蘭開夏郡培士頓嘅職業足球隊，喺1881年成立，係足球聯盟嘅創始成員，首屆聯賽冠軍同埋第一隊雙料冠軍得主。主場係自1875年開始使用嘅迪普戴爾球場（Deepdale），喺2011年降班到英甲，喺2015年透過附加賽重返英冠。

## 球會近況

### 盃賽成績

## 球會榮譽
雷丁足球會

**雷丁足球會**（）係英國英格蘭東南部區域伯克郡雷丁嘅職業足球隊，2011/12年球季再攞到英冠冠軍重返英超作賽。

## 球會近況

### 盃賽成績

## 球會榮譽

## 參考
盧頓足球會

**盧頓足球會**（，），英國英格蘭東部區域百福盧頓嘅職業足球隊，1885年成立，綽號「*The Hatters*（*賣帽者*）」來自盧頓早年整帽嘅歷史。早年盧頓大多喺低組別聯賽角逐，自1982年升上舊甲組聯賽後，盧頓曾經喺英格蘭頂級聯賽角逐十年，1992年降班後，成績每況愈下。盧頓喺2006/07球季由英冠降班，翌年再降一班到英乙作賽，由於未能解決財困，開季已被扣咗30分，最終於2008/09年球季後降班到英格蘭足球議會全國聯賽，近89年來首次降級到非聯賽級別角逐。2013/14球季盧頓奪得英格蘭足球議會全國聯賽冠軍，升上英乙，返回職業聯賽角逐。2017/18年度球季盧頓取得英乙聯賽亞軍，升上英甲聯賽。盧頓升上英甲首個球季，即取得英甲聯賽冠軍，於2019/20年度球季升班到英冠作賽。2022/23年度球季喺升班附加賽贏咗高雲地利，2023/24年度球季升上英超。

盧頓主場為克尼爾沃思路球場（Kenilworth Road）。

## 球會近況

### 盃賽成績
高雲地利城足球會

**高雲地利城足球會**（），係位於英格蘭中西部西密德蘭高雲地利嘅職業足球隊，喺1883年成立，於2005/06年球季搬入新主場理光運動場（Ricoh Arena）。

高雲地利喺1967年升上舊英格蘭甲組聯賽後，喺頂級聯賽角逐超過三十年，係英超創始成員，1986/87年球季攞過英格蘭足總盃賽事錦標。2001年高雲地利護級失敗降班當時第二級嘅英甲聯賽（英冠聯賽前身），到2011/12年球季一直受到財困困擾，最終降班到第三級嘅英格蘭甲組足球聯賽作賽。2016/17年度球季，高雲地利只取得英甲聯賽第廿三名，來屆降班到英乙作賽；翌屆球隊喺英乙以第六完成，更先後喺升班附加賽擊敗諾士郡及埃克塞特，旋即重返英甲作賽。

2019/20年度英甲聯賽，因受武漢肺炎疫情影響，喺2020年3月中旬開始暫停，並喺2020年6月決定腰斬球季，各球隊以停賽前每場比賽嘅平均得分決定排名。喺停賽時位處英甲榜首嘅高雲地利，因此成為本季英甲聯賽冠軍，來季升上英冠比賽。

## 球會近況

### 盃賽成績

## 球會榮譽
追夢赤子心

《**追夢赤子心**》係中國樂隊GALA樂隊出嘅第三張專輯。喺2011年3月24號由北京東樂影音文化有限公司發行。

## 簡介
呢張唱碟收錄咗12隻歌。

## 曲目

## 獎
*《追夢赤子心》歌：第三屆中國搖滾迷笛獎最佳年度搖滾歌曲
*《追夢赤子心》專輯：第十二屆風雲音樂榜年度盛典最佳搖滾歌曲

## 參考
洛達咸足球會

**洛達咸聯足球會**（）係位於英格蘭中部南約克郡嘅洛達咸（Rotherham）嘅職業足球會，現時喺英格蘭冠軍足球聯賽作賽。

佢由當地兩支球隊合併而成。一支係喺1870年成立嘅「洛達咸足球會」（*Rotherham F.C.*），稍後改名做「洛達咸鎮」（*Rotherham Town*），喺1890年代有三季喺足球聯賽中比賽；另一隊係「桑希爾」（*Thornhill*）喺1877年成立，改名做「洛達咸郡」（*Rotherham County*）並喺1919年加入足球聯賽乙組聯賽，兩隊喺1925年合併成為而家嘅洛達咸聯。

## 球會近況

### 盃賽成績

## 球會榮譽
錫周三

**錫周三足球會**（）係英倫北部南約克郡錫菲兩間著名職業足球會之一（另一支係錫菲聯），喺1867年成立，主場為希斯堡球場（Hillsborough），於2009/10年球季季後降班到英格蘭甲組足球聯賽作賽，兩年後以亞軍身份重返英冠。

## 球會近況

### 盃賽成績

## 球會榮譽
韋甘比足球會

**韋甘比流浪足球會**（）係位於英格蘭東南部白金漢郡（Buckinghamshire）海韋甘比（High Wycombe）嘅足球會，1985年開始參與全國性聯賽，喺2000至2001年球季以英乙（而家嘅英甲）球會身份打入英格蘭足總盃四強。2010年代初成績有如升降機，喺2009年升班到英甲，一季後即降回英乙，翌季又回升到英格蘭甲組聯賽參賽，但一季後又降回英格蘭乙組足球聯賽。而家喺英甲作賽，20-21年喺英冠作賽，係隊波第一次喺次級聯賽入面比賽。
My Heart Will Go On

《**My Heart Will Go On**》，係1997年電影《鐵達尼號》嘅主題曲。由占士賀拿作曲，Will Jennings作詞，，占士賀拿同一齊製作，絲蓮·迪安演唱。

## 曲目

**歐洲單曲CD**
#"My Heart Will Go On" – 4:40
#"Because You Loved Me" – 4:33

**歐洲單曲CD#2**
#"My Heart Will Go On" – 4:40
#"My Heart Will Go On" (Tony Moran mix) – 4:21

**法國單曲CD**
#"The Reason" – 5:01
#"My Heart Will Go On" – 4:40

**法國單曲CD#2**
#"My Heart Will Go On" – 4:40
#"Southampton" – 4:02

**法國單曲CD#3**
#"My Heart Will Go On" – 4:40
#"My Heart Will Go On" (Tony Moran mix) – 4:21

**日本單曲CD**
#"My Heart Will Go On" – 4:40
#"Beauty and the Beast" – 4:04

**英國盒式單曲**
#"My Heart Will Go On" – 4:40
#"I Love You" – 5:30

**美國單曲CD**
#"My Heart Will Go On" – 4:40
#"Rose" (instrumental) – 2:52

**澳洲/巴西/歐洲/英國/韓國雙面單曲CD**
#"My Heart Will Go On" – 4:40
#"Because You Loved Me" – 4:33
#"When I Fall in Love" – 4:19
#"Beauty and the Beast" – 4:04

**澳洲雙面單曲CD#2**
#"My Heart Will Go On" (Tony Moran mix) – 4:21
#"My Heart Will Go On" (Richie Jones mix) – 4:15
#"My Heart Will Go On" (Soul Solution) – 4:18
#"Misled" (The Serious mix) – 4:59
#"Love Can Move Mountains" (Underground vocal mix) – 7:10

**巴西雙面單曲CD#2**
#"My Heart Will Go On" (Cuca's radio edit) – 4:22
#"My Heart Will Go On" (Tony Moran's anthem edit) – 4:21
#"My Heart Will Go On" (Richie Jones unsinkable edit) – 4:15
#"My Heart Will Go On" (Tony Moran's anthem vocal) – 9:41

**歐洲雙面單曲CD#2 / 英國12"單曲**
#"My Heart Will Go On" – 4:40
#"My Heart Will Go On" (Tony Moran mix) – 4:21
#"My Heart Will Go On" (Richie Jones mix) – 4:15
#"My Heart Will Go On" (Soul Solution) – 4:18

**日本/韓國雙面單曲CD**
#"My Heart Will Go On" (Tony Moran mix) – 4:21
#"My Heart Will Go On" (Richie Jones mix) – 4:15
#"My Heart Will Go On" (Soul Solution) – 4:18
#"My Heart Will Go On" (Richie Jones unsinkable club mix) – 10:04
#"My Heart Will Go On" (Matt & Vito's unsinkable epic mix) – 9:53

**英國雙面單曲CD#2**
#"My Heart Will Go On" (soundtrack version) – 5:11
#"Have a Heart" – 4:12
#"Nothing Broken But My Heart" – 5:55
#"Where Does My Heart Beat Now" – 4:32

## 混音
*Richie Jones Radio Mix – 4:17
*Richie Jones "Go On" Mix – 4:58
*Richie Jones Bonus Beats – 5:10
*Richie Jones Club Mix – 10:04
*Tony Moran Radio Mix – 4:21
*Tony Moran Club Mix – 9:41
*Soul Solution Bonus Beats – 3:31
*Soul Solution Radio Mix – 4:18
*Soul Solution Percapella – 4:16
*Soul Solution "Drama at Sea" Club – 8:54
*Matt & Vito's Penny Whistle Dub – 3:23
*Matt & Vito's Unsinkable Epic Mix – 9:53
*Cuca's Radio Mix – 4:22
*Cuca's Dance Mix – 4:56
*Piano Vocal Mix – 4:52
*DJ Rinaldo Icecold Mix – 4:24

## 榜單

### 週榜

### 年榜

### 全時段榜單

## 參考

## 出面網頁
*
*
2020–21年英格蘭冠軍足球聯賽

**2020–21年英格蘭足球冠軍聯賽**（英文：**2020–21 EFL Championship**），加上冠名贊助就叫做**2020–21年Sky Bet冠軍聯賽**，係第17屆英格蘭足球冠軍聯賽賽事。

## 季前參賽球隊變動
### 離開球隊
升班到英格蘭超級足球聯賽：
* 列斯聯
* 西布朗
* 富咸

降班到英格蘭甲組聯賽：
* 查爾頓
* 韋根
* 侯城

### 加入球隊
自英格蘭超級聯賽降班：
* 般尼茅夫
* 屈福特
* 諾域治

自英格蘭甲組聯賽升班：
* 高雲地利
* 洛達咸
* 韋甘比

## 球隊主場球場

## 積分榜

## 賽果

## 升班附加賽

## 參考
幽靈公主 (搞清楚)

**幽靈公主**可以係：

* 幽靈公主：導演宮崎駿喺1997年出嘅動畫電影
* 幽靈公主 (繪本)：喺1993年出版嘅同名繪本
* 幽靈公主 (單曲)：由歌手米良美一唱嘅同名動畫電影主題曲
幽靈公主 (單曲)

《**幽靈公主**》（）係1997年由日本男歌手米良美一演唱，亦係當年同名動畫《幽靈公主》嘅歌。

## 概要
隻歌係由日本動畫導演宮崎駿作詞、久石讓作曲，用喺宮崎駿喺1997年出嘅動畫《幽靈公主》插入歌同片尾曲。

初頭收錄喺嘅版本係由作曲人久石讓個女藤澤麻衣唱，之後動畫完成嘅上映版本就改由米良美一主唱。呢次係米良美一個人音樂生涯首次出CD單曲。

米良美一個人對呢隻歌評論做「應該係片入面嘅男主角對於女主角嘅感受傳遞」。

## 收錄專輯
*：1997年7月2號發行
*：米良美一嘅個人精選輯、2000年12月6號發行
*：2008年11月26號發行

## 翻唱
*Imaginary Flying Machines：收錄喺2011年專輯《Princess Ghibli》、死亡金屬音樂版本翻唱

## 參考
跟我點餐吧

《**跟我點餐吧**》（）係香港電視廣播有限公司嘅飲食節目，由無綫電視台灣製作中心製作，喺香港播嗰陣再做返粵語配音。節目主持介紹臺灣嘅特色食肆。

## 各輯一覽

## 出面網頁
*跟我點餐吧 - 主頁 - tvb.com
*跟我點餐吧 (Sr.2) - 主頁 - tvb.com
*跟我點餐吧 (Sr.3) - 主頁 - tvb.com
污水渠

**污水渠**係收集污水嘅基建設備，皆因好多渠都起響地底，所以又叫**下水道**。
## 睇埋
*污水處理
科伊桑語系

**科伊桑語系**（**Khoisan languages**）係非洲南部一個語系，主要分佈喺喀拉哈里沙漠嗰頭。不過近代好多語言學家認為呢個語系入面嘅語言關係唔密切，傾向細分成唔同語系。
伊比利亞-高加索語系

**伊比利亞-高加索語系**（**Ibero-Caucasian languages**），或者叫**高加索語系**（**Caucasian languages**），係歐洲其中三個主要語系嘅統稱，包括南高加索語系、西北高加索語系同東北高加索語系。
猶他-阿茲特克語系

**猶他-阿茲特克語系**（**Uto-Aztecan languages**）係美洲土著嘅語系，主要分佈喺而家美國西部到墨西哥嗰頭。
休戈爾河

**休戈爾河**係俄羅斯一條河，屬伯朝拉河嘅右支流，由科密共和國負責管轄，河道全長300公里，流域面積9,660平方公里，河水主要嚟自雨水同融雪，每年十月至翌年六月結冰。
颱風海高斯 (2020年)

**颱風海高斯**（英語：**Typhoon Higos**，國際編號：**2007**，聯合颱風警報中心：**WP082020**，菲律賓大氣地球物理和天文管理局：**Helen**）係2020年太平洋颱風季第7個被命名嘅風暴。「海高斯」（Higo）呢個名由美國起，即查莫羅語嘅無花果（呢個字詞嘅根源語言係西班牙文）。

## 發展過程

## 影響
### 香港

:當地發出之最高熱帶氣旋警告信號：

香港天文台喺8月18號凌晨3時40分發出一號戒備信號，當時海高斯集結喺香港東南偏東約520公里，並表示喺嗰日下晝到黃昏考慮改發三號強風信號。上晝9點45分，天文台表示會喺下晝二點到四點考慮發出三號強風信號。下晝1點45分，天文台表示會喺未來一兩個鐘內發出三號強風信號，並喺下晝2點20分改發三號強風信號，嗰陣海高斯集結喺香港東南約250公里。

下晝4點45分，天文台表示會考慮喺夜晚十時到午夜改發八號烈風或暴風信號。天文台喺夜晚8點40分發出「熱帶氣旋之特別報告」，宣佈預計喺同日夜晚10點40分或以前發出八號熱帶氣旋警告信號。天文台喺夜晚10點40分改發八號東北烈風或暴風信號，嗰陣集結喺香港以南約110公里。夜晚11點20分，天文台發出黃色暴雨警告信號。天文台喺8月19號凌晨1點30分改發九號烈風或暴風風力增強信號。

隨住海高斯喺8月19號清晨登陸，天文台喺8月19號朝早7點40分改發八號東南烈風或暴風信號，再喺朝早11點10分改發三號強風信號，晏晝1點20分直接取消所有熱帶氣旋警告信號。

## 熱帶氣旋警告使用紀錄
### 香港

### 澳門

### 中國大陸

## 參考

## 睇埋
*2020年太平洋颱風季

## 出面網頁

*日本氣象廳首頁
*聯合颱風警報中心首頁
*中國國家氣象中心首頁
*臺灣中央氣象局首頁
*香港天文台首頁
*澳門地球物理暨氣象局首頁
*菲律賓大氣地球物理和天文管理局 惡劣天氣公告
*泰國氣象局首頁
劉小康

**劉小康**（，）係香港土生土長嘅設計師。一直致力提升香港設計業喺國際間嘅形象，同埋推動同設計教育嘅發展。

1988年加入靳埭強設計有限公司，1996年成爲「靳與劉設計顧問」嘅合夥人。

## 學歷
* 香港理工學院（香港理工大學前身）設計學文憑畢業（1979年）

## 個人榮譽
* 香港十大傑出青年（1997年）
* 傑出理大校友（2001年）
* 銅紫荊星章（2006年）
* 職業訓練局榮譽院士（2007年）
* 香港理工大學大學院士（2010年）

## 選舉經歷
2021年9月，佢成為香港特別行政區選舉委員會體育、演藝、文化及出版界委員。

## 攷

## 出面網頁
* 
* 

類:香港設計師
類:香港理工大學大學院士
類:職業訓練局榮譽院士
類:香港十大傑出青年
小康
香港忠靈塔

**忠靈塔**係香港一座拆咗嘅紀念塔，始建於香港日治時期，係香港佔領地政府為紀念喺香港攻略戰戰死嘅日本軍而興建。

座塔1942年2月9號下晝喺寶雲山山頂奠基，不過香港重光嗰時，忠靈塔只係起咗唔夠一半，1947年2月26號下晝4點29分俾港英政府炸毀。原址地基起咗金馬倫大廈。

## 參考

*YouTube影片
*香港地方討論區 : 討論文庫 - 忠靈塔

## 睇埋
*和平紀念碑
侏羅紀公園：迷失世界

《**侏羅紀公園：迷失世界**》（***The Lost World: Jurassic Park***）係一部1997年嘅美國科幻歷險電影，《侏羅紀公園》續集。

## 出面網頁
* IMDb嘅The Lost World: Jurassic Park (1997)
侏羅紀公園3

《**侏羅紀公園3**》（***Jurassic Park III***）係一部2001年嘅美國科幻歷險電影，《侏羅紀公園》第三集。

## 出面網頁
* IMDb嘅Jurassic Park III (2001)
侏羅紀世界：統治霸權

《**侏羅紀世界：統治霸權**》（）係一套2021年上畫嘅美國電影，2015年電影《侏羅紀世界》2018年電影《侏羅紀世界：迷失國度》續集，「侏羅紀公園系列」電影嘅第6套。
刁時

**刁時**（；，意思係 ｢2｣），係球賽一種規則，起源自網球。當對賽雙方打到距離決勝分差1分嗰陣重係打和（網球係40–40），其中一方一定要領先對方2分先至贏到，除咗網球之外，乒乓波、羽毛球、排球、壁球、三人籃球都有類似嘅規則。

呢類項目一般會有指定嘅得分目標，例如乒乓波一局11分、羽毛球、排球、沙灘排球同埋三人籃球一局21分等等，其中一方首先攞到指定得分嘅時候，如果未攞到兩分領先，即係代表雙方比數叮噹馬頭，因此採取刁時嘅模式，可以減少分數差距。
口徑

**口徑**（**Calibre**或者**Caliber**）係指槍管或者炮管內攏嘅直徑，亦引申成佢哋用到嘅子彈或者炮彈嘅直徑，通常用吋或者毫米做量度單位。口徑大細係影響武器威力嘅其中一個因素。